PDF (300 KB - 22 orri.)\nEuskal Autonomia Erkidegoko Autonomia Estatutuaren 10.39 artikuluaren arabera, Euskal Autonomia Erkidegoari (EAE) dagokio gazte-politikaren gaineko eskumen esklusiboa, eta irailaren 6ko 18/2020 Dekretuak (Euskal Autonomia Erkidegoko Administrazioko sailak sortu, ezabatu eta aldatzen dituenak eta sail bakoitzaren egitekoak eta jardun-arloak finkatzen dituenak) Berdintasun, Justizia eta Gizarte Politiketako Sailari esleitzen dio gazteriarekin lotutako eremuetan eginkizunak betetzeko ardura.\nAzken urteetan, arrakala nabarmena sortu da gazteek emantzipatu nahi luketen adinaren eta familiatik emantzipatzeko eta etxebizitza eskuratzeko baldintzak betetzen diren adinaren artean. Horrek ondorio negatibo handiak ditu bai pertsona horien egoera emozionalean eta autoestimuan, bai maila sozial eta ekonomikoan, jaiotze-tasa baxuak eragiten baititu edo lan-merkatuaren malgutasun baxuagoa, besteak beste.\nGazte-emantzipazioa honela definitzen du Gazteriaren martxoaren 10eko 2/2022 Legeak: gazteak gizartean osorik integratzea lortzea, aukera-berdintasunean, modu autonomoan eraiki ahal izateko beren bizi-proiektua eta guztiz baliatu ahal izateko beren eskubideak, zaurgarriagoak diren gazteen artean arreta berezia jarrita. Gazteen emantzipazioa ahalbidetuko duten baldintzak sortzea da, hain zuzen ere, Legearen helburuetako bat.\nHelburu hori lortzeko, administrazio publiko guztiek parte hartu behar dute, bereziki tokiko administrazioak, herritarren behar, interes eta kezketatik hurbilen dagoen instantzia den aldetik. Ildo horretan, Gazteriaren Legeak administrazio publikoen erantzukidetasuna ezartzen du, bai eta gazteen emantzipazioa eta autonomia bultzatuko duten politika publikoak garatzeko konpromisoa ere.\nHori guztia dela eta, Agindu hau Berdintasun, Justizia eta Gizarte Politiketako Sailak planteatu du, gazteak gizartean integratzen direla sustatzeko eta beren bizi-proiektuak modu autonomoan garatzeko tresna bat gehiago izan dadin. Horretarako, nahikoa zabala den babes-esparru bat diseinatu du, autonomia-erkidegoko toki-erakundeei zuzenduta, diagnostiko-azterketak egiteko, gazte-emantzipazioko planak eta gazte-planak egiteko, plan horien jarraipena edo ebaluazioa egiteko, bai eta toki-mailako beste ekimen batzuk egiteko ere, baldin eta horien helburua gazteen emantzipazio-prozesuan laguntzea bada, edo helburu horrekin lehendik egindako ekimenak sistematizatu eta ebaluatuko badira. Hori guztia dirulaguntzen deialdi honetan zehazten da, publikotasunaren, norgehiagokaren eta objektibotasunaren irizpideen arabera.\nAgindu hau 2022. urterako dirulaguntzen plan estrategikoan dago jasota. Berdintasun, Justizia eta Gizarte Politiketako sailburuak onartu zuen plan hori 2022ko urtarrilaren 18ko Aginduaren bidez, Dirulaguntzei buruzko azaroaren 17ko 38/2003 Lege Orokorrak 8.1 artikuluan jasotako aurreikuspenak betetzeko, eta Eusko Jaurlaritzaren gardentasun-atarian nahiz Berdintasun, Justizia eta Gizarte Politiketako Sailaren webgunean dago argitaratuta.\nHori guztia dela eta, Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintza Dekretuaren VI. tituluan eta VII. tituluaren III. kapituluan, Dirulaguntzei buruzko azaroaren 17ko 38/2003 Lege Orokorrean, eta hura garatzen duen Araudian ezarritakoaren arabera, honako hau\n1.– Agindu honen xedea da Euskal Autonomia Erkidegoko toki-erakundeei dirulaguntzak emateko oinarriak ezarri eta deialdia egitea, 2022. urtean honako jarduera hauek sustatzeko: diagnostiko-azterketak egitea, gazte-emantzipazioko planak eta gazte-planak egitea, plan horien jarraipena edo ebaluazioa egitea, eta toki-mailako beste ekimen batzuk egitea, baldin eta horien helburua gazteen emantzipazio-prozesuan laguntzea bada edo helburu horretarako lehendik egin diren ekimenak sistematizatu eta ebaluatuko badira.\n2.– Deialdi honen ondorioetarako, gazte-emantzipazioa honela ulertzen da: gazteak gizartean osorik integratzea lortzea, aukera-berdintasunean, modu autonomoan eraiki ahal izateko beren bizi-proiektua eta guztiz baliatu ahal izateko beren eskubide guztiak, zaurgarriagoak diren gazteen artean arreta berezia jarrita.\n3.– Agindu honen bidez diruz lagunduko diren jardueren xede diren gazteen artean sartzen dira 18 eta 34 urte bitarteko pertsonak, bi adin horiek barne.\nDeialdi honen helburua betetzera zuzenduko diren baliabide ekonomikoak, hots, 1.600.000 euro, xede horretarako aurrekontuetan ezarritako kredituetatik etorriko dira.\n4. artikulua.– Erakunde onuradun izateko betekizunak.\n1.– Ezin izango dute Agindu honetan aurreikusitako dirulaguntzarik eskuratu Dirulaguntzen azaroaren 17ko 38/2003 Lege Orokorraren 13. artikuluaren 2. zenbakian aurreikusten diren egoeraren baten eraginpean daudenek. Gorabehera horiek gertatzen diren ala ez erabakitzeko, Dirulaguntzei buruzko azaroaren 17ko 38/2003 Lege Orokorraren 13. artikuluko 4., 5. eta 6. zenbakietan ezarritakoa hartuko da aintzat, eta gorabehera bakoitzerako ezarritako irismena izango dute.\n2.– Onuradun izateko eta hala jarraitzeko dirulaguntzak likidatzen diren arte, erakundeek egunean izan beharko dituzte zerga-betebeharrak eta Gizarte Segurantzarekikoak, indarreko xedapenen arabera, bai eta dirulaguntzak itzultzeagatiko betebeharrak ordainduta ere.\n3.– Nolanahi ere, bat etorriz Euskadiko Ogasun Orokorreko Antolarauei buruzko Legearen testu bategina onartzen duen azaroaren 11ko 1/1997 Legegintza Dekretuaren 50.4 artikuluan ezarritakoarekin, onuradunei dirulaguntzak eta laguntzak eman eta ordaintzeko, Euskal Autonomia Erkidegoko administrazio orokorrak eta horren erakunde autonomoek ematen dituzten izaera bereko laguntza edo dirulaguntzen arloan hasi eta izapidean den itzultze- edo zehapen-prozedura orok amaituta beharko du.\n4.– Ezingo dute deialdi honetako dirulaguntzarik eskatu laguntza publikoak lortzeko zehapen administratibo edo penalak duten erakundeek, ez eta horretarako gaitasuna kentzen dien legezko debekurik dutenek ere. Alde horretatik, ezin izango dituzte deialdi honetako dirulaguntzak eskuratu, Emakumeen eta Gizonen Berdintasunerako otsailaren 18ko 4/2005 Legean xedatutakoaren arabera sexu-diskriminazioagatik edo emakumeen eta gizonen berdintasunaren arloko araudia ez betetzeagatik zehapen administratibo- edo penala jaso duten erakundeek.\n5.– Ez dira erakunde onuraduntzat joko udalaz gaindiko erakunde baten parte izan arren erakunde horren izenean eskatutako jardueraren antzeko beste bat beren kasa aurkezten duten toki-erakundeak, baldin eta udalaz gaindiko erakundearen jarduerari atxikita egon bazitekeen beren izenean aurkezten duten hura.\n5. artikulua.– Dirulaguntzaren xede diren jarduerak.\n1.– Diruz lagundu ahal izango dira kasuan kasuko toki-eremuan gazte-emantzipazioarekin lotuta dauden honako jarduera hauek:\na) Gazteen emantzipazioaren egoerari eta aukerei buruzko diagnostiko-azterketak egitea. Datuak eta informazioa sistematikoki jasotzeko eta horiek antolatu eta aztertzeko prozesuari deitzen zaio diagnostiko. Horren ondorioz, hobeto ezagutu daiteke toki-erakunde zehatz baten errealitatea.\nb) Foroak, jardunaldiak eta bestelako topaketak garatzea, gazteen partaidetzarekin, horiekin elkarrizketan aritzeko espazio informal bat sortzeko, hala komunikazioa hobetu, gazteen kolektiboaren egoerak, nahiak eta beharrizanak aztertu, eta aurreko gai horiei buruzko diagnostiko bat adostu ahal izateko, ondoren gazte-emantzipazioaren eremuan jarduteko proposamenak garatu daitezen.\nAgindu honen aplikazio-eremutik kanpo geratzen da herritarren partaidetzarako tresnei buruzko prozesuak garatzea, Euskadiko Toki Erakundeei buruzko apirilaren 7ko 2/2016 Legeak aurreikusitakoaren arabera.\nc) Gazte-emantzipazioko plana egitea: agiri bat diseinatu eta idaztea, modu estrategikoan jaso ditzan toki-erakunde batek gazte-emantzipazioko politika espezifiko bat garatzeko epe jakin batean garatuko dituen helburuak, jarduera-lerroak, plangintza, baliabideak, eta jarraipena eta ebaluazioa egiteko mekanismoak.\nd) Gazte-emantzipazioko ekimenak jasotzen dituen gazte-plan bat egitea: agiri bat diseinatu eta idaztea, modu estrategikoan jaso ditzan toki-erakunde batek gazteriaren arloko politikak garatzeko epe jakin batean gauzatuko dituen helburuak, jarduera-lerroak, plangintza, baliabideak, eta jarraipena eta ebaluazioa egiteko mekanismoak. Halakotzat joko dira gazteek beren bizitzako eremu desberdinetan dituzten beharrizanak asetzeko egiten diren esku-hartzeak, beren garapen sozial eta kulturala sustatzeko. Horien artean egon beharko dira gazte-emantzipazioko ekimen espezifikoren bat edo batzuk.\ne) Dagoeneko onartu den eta egikaritze-fasean dagoen gazte-emantzipazioko plan baten edo gazte-plan baten jarraipena egiteko jarduerak.\nf) Dagoeneko gauzatu den gazte-emantzipazioko plan baten edo gazte-plan baten ebaluazioa egitea.\ng) Ekimenak diseinatu eta planifikatzea, plan baten irismena, egitura eta denbora-ikuspegia eduki gabe, emantzipazio-prozesuetan eragina duen faktore batean edo hainbatetan eragiteko helburua duen ekintza zehatz bat edo hainbat garatzeko jarduera-programa bat jasota.\nh) Deialdi hau indarrean jarri aurreko bost urteetakoren batean gauzatutako emantzipazio-ekimenak sistematizatzea eta ebaluatzea. Sistematizatzeko eta ebaluatzeko lan horren barruan sartuko da ekimena aztertzea eta deskribapen sistematikoa egitea. Bertan, informazioa jasoko da xede-kolektiboari, egindako jarduerei, emantzipazioarekin lotuta landu nahi diren faktoreei, lortutako emaitzei, arrakasta-faktoreei eta emaitzak beste eremu batzuetara lekualdatzeko aukerei buruz.\n2.– Deialdian aurreikusten diren jarduerek honako baldintza hauek bete beharko dituzte:\na) Argi eta garbi definituta edukitzea helburuak, egin beharreko jardueraren edo egindako jardueren xede-taldeak, eta diru-sarreren eta gastuen aurrekontua.\nb) Gazte-emantzipazioko planak eta gazte-planak egitean eta emantzipazio-ekimenak diseinatu eta planifikatzean, nahitaez hartu beharko da oinarritzat diagnostiko bat, dela jarduera horiek jasotzen dituena, dela modu independentean egin dena, Agindu hau indarrean jarri baino lehen.\nc) Diruz lagundutako jarduerak 2022ko ekitaldian hasi beharko dira edo hasita egon beharko dute, eta, beranduenez, 2022ko azaroaren 16an amaitu beharko dira.\n3.– Ezin izango zaio inolako laguntzarik eman sexuaren ziozko bereizkeria eragiten duen ezein jarduerari, Emakumeen eta Gizonen Berdintasunerako otsailaren 18ko 4/2005 Legean xedatutakoaren arabera.\n4.– Deialdi honen helburua ez da plan edo ekimenetan aurreikusitako ekintza zehatzen betearazpena diruz laguntzea, ez eta horretarako behar den laguntza teknikoa ematea ere.\n1.– Dirulaguntza jaso dezaketen gastutzat hartuko dira behar-beharrezkoak direnak, diruz lagundutako jardueraren izaerari zalantzarik gabe erantzuten diotenak eta proiektua gauzatzeko aurreikusitako epea amaitu baino lehen egiten direnak; nolanahi ere, Dirulaguntzei buruzko azaroaren 17ko 38/2003 Lege Orokorraren 31. artikuluan ezarritakoa errespetatu beharko da.\n2.– Agindu honen aplikazio-eremutik kanpo gelditzen dira honako gastu hauek:\na) Diruz lagundutako jarduera sustatzen duten toki-erakundearen plantilla organikoko langileen gastuak.\nb) Inbertsio-ondasunen gaineko gastuak.\nc) Erakunde eskatzaileen egituraren gastuak edo zeharkako gastuak.\n3.– Zergei loturiko diru-zenbatekoak dirulaguntza jasotzeko modukotzat joko dira, baldin eta dirulaguntzaren onuradunak berak benetan ordaintzen baditu eta ezin badira errekuperatu edo konpentsatu.\n4.– Ez laguntzeko moduko gastutzat jotzen diren horiek agertzen badira erakunde eskatzaileak aurkezten duen aurrekontuan, edota laguntzeko modukoak izanik ere ezarritako muga gainditzen badute, ezabatu edo araztu egingo dira gastuok, dirulaguntzaren zenbatekoa kalkulatzeko beharrezkoa den oinarrizko gastu-aurrekontua zehaztu ahal izateko.\n7. artikulua.– Diruz lagundutako jarduera betearazteko azpi-kontratazioa.\n1.– Diruz lagundutako jardueraren % 100era arte azpikontratatu ahalko du erakunde onuradunak. Dirulaguntzei buruzko azaroaren 17ko 38/2003 Lege Orokorraren 29. artikuluan ezarritakoa betez, erakunde onuradunak azpikontratatu egiten duela ulertuko da, baldin eta hirugarren pertsonekin ituntzen badu diruz lagunduko den jarduera osorik edo partzialki gauzatzea. Kontzeptu horretatik kanpo gelditzen dira pertsona onuradunak dirulaguntza jaso duen jarduera bere kontura gauzatu ahal izateko egin behar dituen gastuak.\nEzin izango da jarduerarik azpikontratatu, baldin eta diruz lagundutako jardueraren kostua gehitu eta jardueraren edukiari inongo balio erantsirik ematen ez badio.\n2.– Kontratistek onuradunarekiko bakarrik dituzte obligazioak, eta onuradunak bere gain hartu beharko du diruz lagundutako jarduera gauzatzearen gaineko erantzukizun guztia.\nAurretik jasotakoa betetzeko, erakunde onuradunei dagokie: dirulaguntza jasoko duen jarduera gauzatzeko beste inorekin ezer itunduz gero, dirulaguntza arautzen duen araudian ezarritako mugak errespetatuko direla ziurtatzea, diruz laguntzeko modukoak diren gastuen zenbatekoari eta izaerari dagokienez; Dirulaguntzei buruzko azaroaren 17ko 38/2003 Lege Orokorraren 46. artikuluan aurreikusitako lankidetza-betebeharrari lotuta egongo dira kontratistak, aipatutako mugak betetzen direla egoki egiaztatu ahal izan dadin.\n3.– Alabaina, erakunde onuradunak ezin izango ditu itundu, diruz lagundutako jardueraren gauzatze oso edo partzialerako, honako hauek:\na) Dirulaguntzei buruzko 38/2003 Lege Orokorraren 13. artikuluan zehaztutako debekuetako bat duten pertsonak edo erakundeak.\nb) Kontratuaren xede den jarduera egiteko beste dirulaguntza batzuk jaso dituzten pertsona edo erakundeak.\nc) Bitartekari edo aholkulariak, baldin eta ordaindu beharrekoa eragiketaren kostu osoaren ehuneko jakin gisa definitzen bada, ordainketa hori ez badago justifikatuta egindako lanak edo emandako zerbitzuek merkatuan duten balioaren erreferentziaren arabera.\nd) Erakunde onuradunarekiko loturaren bat duten pertsonak edo erakundeak, egoera hauetako batean izan ezik:\n1) Dirulaguntza ematen duen organoaren aurretiazko baimena lortzea.\n2) Diruz lagun daitekeen zenbatekoa ez izatea erakunde lotuak egindako kostua baino altuagoa. Justifikazioan egiaztatu beharko da kostua, onuradunaren gastuak egiaztatzeko ezarritako baldintza berberetan.\ne) Deialdi edo programa berean laguntza edo dirulaguntza eskatu, baina betekizunak betetzen ez dituztelako edo beharrezko balorazioa lortu ez dutelako laguntzarik gabe geratu diren erakunde eskatzaileak.\n8. artikulua.– Laguntzak izapidetzea.\n2.– Bitarteko elektronikoak erabili beharko dituzte erakunde interesdunek prozedura horren izapideak eskatzeko, zuzentzeko, justifikatzeko eta egiteko.\n3.– Izapidetzeko jarraibideak, erantzukizunpeko adierazpenak, ereduak eta eskabide-inprimakia eskuragarri jarriko dira administrazio-prozedurari buruzko informazio-fitxan, helbide honetan: https://www.euskadi.eus/servicios/1201802\n4.– Helbide honetan eskuratu daitezke Euskal Autonomia Erkidegoko Administrazio Publikoaren egoitza elektronikoan onartutako identifikazio eta sinadura elektronikorako bitartekoak: https://www.euskadi.eus/ziurtagiri-elektronikoak\n5.– Izapidetze elektronikoa ordezkari baten bidez ere egin ahal izango da, eta, horretarako, ordezkaritza hori Euskal Autonomia Erkidegoko Administrazio Publikoaren ahalordeen erregistro elektronikoan inskribatuta egon daiteke, helbide honetan: https://www.euskadi.eus/ordezkariak\n6.– Erakunde eskatzaileek eskabidea eta dokumentazioa euskaraz edo gaztelaniaz aurkez ditzakete, nahi duten moduan. Orobat, prozeduran zehar, erakunde eskatzaileak hautatutako hizkuntza erabiliko da, Euskararen Erabilera Normalizatzeari buruzko azaroaren 24ko 10/1982 oinarrizko Legearen 5.2.a) eta 6.1 artikuluetan ezarritakoaren arabera.\n9. artikulua.– Eskabideak eta aurkeztu beharreko agiriak:\n1.– Eskabidea (edukia I. eranskinean ageri da) Euskal Autonomia Erkidegoko Administrazio Publikoaren egoitza elektronikoan eskuragarri dagoen inprimaki normalizatuan beteko da, eta, bertan, honako agiri hauek jasoko dira:\na) Erakundeko idazkariak emandako ziurtagiria, dirulaguntzaren xede den jarduera egitea onartzen duen erabakia jasotzen duena, edo ordezkariak erakundearen izenean erabaki hori hartzeko adina botere duela adierazten duena.\nb) Eskumena duen organoak erakunde sustatzaileari emandako finantzaketa ordaintzeko nahikoa kreditu dagoela adierazten duen ziurtagiria.\nc) Udalaz gaindiko erakundeen kasuan, gainera, sormen-araua adierazi beharko da, edo, hala denean, dagokion erregistro publikoko inskripzioa.\nd) Gazte-emantzipazioko planen edo gazte-planen jarraipena edo ebaluazioa egiteko dirulaguntzen eskabideetan, bai eta lehendik egindako emantzipazio-ekimenen sistematizazio eta ebaluazioari buruzko horietan ere, onartutako plana edo ekimena aurkeztu beharko da, finantzatu nahi diren jarduerekin lotutakoa.\ne) Era berean, eskabideak balorazio hobea lor dezan, erakunde eskatzaileek egoki iritzitako dokumentazio osagarria aurkeztu ahal izango da.\n2.– Erakunde batek 5. artikuluko 1. paragrafoan deskribatutako jarduera bat baino gehiago aurkeztu nahi baditu, jarduera beste eskabide-inprimaki aurkeztu beharko ditu, horiei dagokien dokumentazio erantsiarekin.\n3.– Aurkeztutako eskabidean adierazitakoa egoki ulertu, ebaluatu eta eskabidea izapidetzeko beharrezko iritzitako bestelako argibide edota agiri osagarriak eskatu ahal izango dizkio Gazteria Zuzendaritzak erakunde eskatzaileari.\n10. artikulua.– Erakunde eskatzailearen baldintza eta betebeharrak egiaztatzea.\n1.– Eskabidea aurkeztean baimena ematen da kudeaketa-organoak automatikoki egiazta dezan zerga-betebeharrak eta Gizarte Segurantzarekikoak bete egiten direla, salbu eta berariaz ukatzen bada baimen hori. Kasu horretan, erakunde onuradunak Ogasun eta Gizarte Segurantzako administrazio-instantziek igorritako ziurtagiri egokiak aurkeztu beharko dituzte. Zerga-betebeharrak eta Gizarte Segurantzarekikoak betetzen direla egiaztatuko da dirulaguntza eman eta ordainketak egiteko unean.\n2.– Dirulaguntza eskatzen duen erakunde eskatzaileak berariaz adieraz dezake baimena ematen diola organo kudeatzaileari gainerako datu edo dokumentu guztiak lortu edo egiaztatzeko, Administrazio Publikoak egiaztapen, kontrol eta ikuskaritzaren alorrean dituen ahalmenak eragotzi gabe.\n3.– Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintza Dekretuaren 51.1 bis artikuluan ezarritakoaren arabera, erantzukizunpeko adierazpen bidez egiaztatuko ditu erakundeak eskabidearen instantzia normalizatuan honako betebehar hauek:\n– Ez izatea Dirulaguntzen azaroaren 17ko 38/2003 Lege Orokorraren 13. artikuluaren 2. eta 3. apartatuetan onuradun izateko aurreikusitako debeku bat bera ere.\n–- Dirulaguntzak jasotzeko gaitasuna kentzen duen legezko debekurik ez izatea, eta laguntza publikoak lortzeko aukera kentzen dion zehapen administratibo edo penalik ez izatea, sexu-bereizkeriagatik edo emakumeen eta gizonen arteko berdintasunari buruzko araudia ez betetzeagatik gertatutakoak barne, Emakumeen eta Gizonen Berdintasunerako otsailaren 18ko 4/2005 Legean xedatutakoarekin bat etorriz.\n– Inongo itzulketa- edo zehapen-prozeduretan sartuta ez egotea. Eta, Euskal Autonomia Erkidegoko Administrazio Orokorrak edo beraren erakunde autonomoek emandako izaera bereko laguntzen edo dirulaguntzen esparruan hasi bada prozedura, oraindik izapidetzen egotea. Bestela, dagozkion prozedurak adierazi beharko dira.\n– Dirulaguntzak itzultzeko betebeharrak ordainduta edukitzea.\n– Helburu bererako dirulaguntzak, laguntzak, diru-sarrerak edo beste baliabide batzuk eskatu, eta, hala badagokio, jaso direla adierazi beharko da, zeinahi dela ere haiek ematen dituen administrazioa edo erakunde publikoa zein pribatua.\n– Era berean, erakunde eskatzaileak berariaz adierazi beharko du eskabide honetan bildutako eta eskabideari erantsitako dokumentazioan bildutako datuak egiazkoak direla.\nEdozein daturen, adierazpenen edo batera edo barnean hartuta doan dokumentuaren zehaztasunik ezak, faltsukeriak edo ez-egiteak, funtsezkoa bada, prozedurarekin ezin jarraitzea ekarriko du gertakari horiek jakiten diren unetik, egon daitezkeen erantzukizun penal, zibil edo administratiboak alde batera utzi gabe. Gainera, gorago azaldutakoa adierazteko ematen duen ebazpenean Administrazio Publikoak ezarri ahal izango du interesdunak dirulaguntza itzuli behar duela, bidezkoa izanez gero.\n11. artikulua.– Akatsak zuzentzea.\nIkusiz gero eskabidea izapidetzeko eskatzen diren dokumentu batzuk falta direla edo horietan forma-akatsak daudela, edo akatsak aurkituz gero eskabidea baloratzeko aurkeztutako dokumentazioan, hamar egun balioduneko epea emango zaio erakunde interesdunari huts-egitea konpontzeko edo aginduzko dokumentuak aurkezteko, eta jakinaraziko zaio, hori egiten ez badu, ulertuko dela haren eskabidean atzera egin duela edo izapidetzeko eskubidea galdu duela; betiere, aurrez, dagokion ebazpena emango da. Zuzenketak egiteko, Euskal Autonomia Erkidegoko Administrazio Publikoaren egoitza elektronikoko «Nire karpeta» atalera jo beharko da: https://www.euskadi.eus/nirekarpeta\nEskabidea aurrez aurre aurkezten bada paperean, bide elektronikoz aurkeztu beharra jakinaraziko zaio erakunde interesdunari. Ildo horretatik, eskabidearen aurkezpen-eguntzat hartuko da bide hori erabilita egin zenekoa.\nDeialdia lehiaketa-prozeduraz ebatziko da. Horretarako, aurkeztutako eta onartutako eskabideak alderatuko dira dirulaguntzak ematean, horien arteko hurrenkera ezartzeko, 14. artikuluan finkatutako balorazio-irizpideen arabera. Beraz, laguntza esleituko zaie soilik 40 puntu baino gehiagoko balorazioa lortu duten eskabideei, beheranzko ordenan, balorazio-fasean lortutako puntuazioaren arabera, harik eta Agindu honen 2. artikuluan jasotako aurrekontu-kreditua agortzen den arte, hala badagokio.\nLortutako puntuazioan bi eskabide edo gehiagoren artean berdinketa badago, dirulaguntza esleitzeko kontuan hartuko da eskabideen betearazpenaren balorazioak bakoitzari esleitzen dion hautazko zenbakiaren goranzko ordena, aplikazio telematikoan sortutako eskabide-inprimakian islatuta geratuko dena.\n1.– Aurkeztutako eskabideak aztertzeko eta ebaluatzeko, Balorazio Batzorde bat eratuko da, honako kide hauekin:\n– Batzordekidea: Beñat Martínez Castillo, gazteriako teknikaria. Ordezkoa: Agurtzane Iriondo Goti, gazteriako teknikaria.\n– Batzordekidea: María Jesús Emazabel Lekuona, gazteriako teknikaria; idazkari ere jardungo du. Ordezkoa: Lourdes Ramírez de Ocariz Sorolla, gazteriako teknikaria.\n2.– Eskabide guztiak balorazio- eta esleipen-irizpideen arabera baloratu ondoren, Balorazio Batzordeak Gazteriako zuzendariari igorriko dio ebazpen-proposamena, bertan jasota onartu diren eta onartu ez diren eskabideak, baztertzeko arrazoi eta guzti, bai eta ekimenen balorazioa ere, eskatutako dirulaguntzak baietsi edo ezetsiz.\nAurkeztutako eskabideek lortzen duten puntuazioa jarraian adierazten diren irizpideak aplikatzearen ondorioz eskuratutakoa izango da:\na) Proposatutako jardueraren kalitatea: 38 puntu, gehienez. Atal honen barruan honako alderdi hauek baloratuko dira:\n– Helburuen egokitzapena: kontuan hartuko da zein neurritan diren egokiak jardueraren helburuak deialdi honen helburuarekiko, zein neurritan dauden argi eta garbi zehaztuta, zein neurritan diren errealistak, eta zein neurritan dauden oinarrituta jardueraren xede diren gazteek emantzipazioaren arloan dituzten beharrizanetan. 12 puntu, gehienez.\n– Jardueraren helburuak lortzeko metodologia egokiaren erabilera: 10 puntu, gehienez.\n– Diruz lagunduko den jardueraren helburuen, helburu horiek lortzeko proposatutako ekintzen eta aurrekontuaren arteko koherentzia: 8 puntu, gehienez.\n– Genero-ikuspegia: kontuan hartuko da zein neurritan hartzen diren kontuan sistematikoki jardueraren fase guztietan zehar emakume eta gizonen egoera, baldintza, nahi eta beharrizan desberdinak. Bereziki baloratuko da, datuak eta/edo adierazleak sexuaren arabera banatzeaz gain, sakondu egiten dela emakumeen eta gizonen egoera desberdinak aztertu eta interpretatzeko orduan, eta helburu eta jarduera espezifikoak sartzen direla parekidetasunik eza ezabatu eta berdintasuna sustatze aldera. 8 puntu, gehienez.\nb) Jarraitutasuna eta ikuspegi integrala: diruz lagundutako jarduerak erakunde horrek gazte-emantzipazioaren gainean aldez aurretik garatu dituen eta, hala badagokio, eremu horretan etorkizunean garatu nahi dituen beste jarduera batzuekin duen lotura eta koherentzia baloratuko dira. 20 puntu, gehienez.\nc) Proposamenaren irismena; horretarako, jardueraren influentzia- eta eragin-maila baloratuko da, ikuspegi kualitatibotik, jarduera-motaren arabera ezartzen den hurrenkerari jarraikiz:\n– Emantzipazio-plan bat egitea: 17 puntu.\n– Gazte-plan bat egitea: 15 puntu.\n– Diagnostiko-azterketa bat egitea, gazte-emantzipazioko plan baten edo gazte-plan baten jarraipenerako edo ebaluaziorako jarduerak egitea, eta emantzipazio-ekimenak sistematizatu eta ebaluatzea: 10 puntu.\n– Foroak, jardunaldiak eta bestelako topaketak egitea gazteen partaidetzarekin, eta emantzipazioaren arloan ekimenak diseinatu eta planifikatzea: 6 puntu.\nd) Arreta espezifikoa 24-34 urteko gazteen taldeari: 10 puntu, gehienez.\ne) Arreta berezia ematea azken 24 hilabeteetan beren emantzipazio-prozesua eten behar izan duten gazteei: 10 puntu.\nf) Erakunde eskatzaileak jarduera horretarako dituen sarreren eta jarduerarako aurrekontu osoaren arteko proportzioa, bitartekoen ehunekorik handiena baloratuz: 5 puntu, gehienez.\n16. artikulua.– Dirulaguntzak kudeatzea.\nBerdintasun, Justizia eta Gizarte Politiketako Gazteriako zuzendariaren ardura izango da Agindu honetan aurreikusitako dirulaguntzak emateko prozedura kudeatzea.\n1.– Gazteriako arduradunak ezarriko du deialdi honetan aurreikusitako dirulaguntzak emateko ebazpena, Balorazio Batzordeak igorritako proposamena ikusita.\n2.– Ebazpena erakunde interesdun guztiei jakinaraziko zaie, gehienez sei hilabeteko epean, Agindu hau argitaratu eta hurrengo egunetik aurrera. Jakinarazpenak egiteko, Euskal Autonomia Erkidegoko Administrazio Publikoaren egoitza elektronikoko «Nire karpeta» atalera jo beharko da: https://www.euskadi.eus/nirekarpeta. Ebazpenak ez dio amaiera ematen administrazio-bideari, eta, beraren aurka, gora jotzeko errekurtsoa jar daiteke organo hierarkiko altuagoaren aurrean, hilabeteko epean, ebazpena jakinarazi eta hurrengo egunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluetan xedatutakoa betez.\n3.– Aurreko paragrafoan aipatutako epea igaro eta ez bada ebazpenik jakinarazi, erakunde interesdunek ezetsitzat jo ahal izango dituzte beren eskabideak, Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintza Dekretuaren 51.9 artikuluan ezarritakoaren arabera.\n4.– Denek jakin dezaten, eta hargatik eragotzi gabe erakunde interesdunei espresuki eta banaka jakinarazteko beharra, iragarki bat argitaratuko da Euskal Herriko Agintaritzaren Aldizkarian, emandako laguntzak jaso dituzten erakundeen zerrenda jasoko duena, laguntzen diru-kopuruak eta destinoak barne.\n18. artikulua.– Dirulaguntzen bateragarritasuna.\nDeialdi honetako dirulaguntzak bateragarriak dira beste erakunde publiko zein pribatuek helburu bererako emandakoekin, betiere gainfinantzaketarik gertatzen ez bada. Izan ere, halakorik gertatuz gero, emandako dirulaguntzaren zenbatekoa murriztu egingo da, dagokion gehieneko mugaraino.\nAgindu honetan araututako dirulaguntzen erakunde onuradunek artikulu hauetan xedatutako betebeharrak bete beharko dituzte: Euskadiko Ogasun Nagusiaren Antolarauei buruzko Legearen testu bateginaren 50. artikulua, eta Dirulaguntzei buruzko azaroaren 17ko 38/2003 Lege Orokorraren 14. artikulua. Zehazki, betebehar hauek bete beharko dituzte:\n– Emandako dirulaguntza onartzea. Alde horretatik, dirulaguntza eman dela adierazten duen jakinarazpena jaso eta hamabost eguneko epean erakunde onuradunek berariaz uko egiten ez badiote, laguntza onartutzat emango da.\n– Dirulaguntza zertarako eman den, horretarako erabiltzea.\n– Gazteria Zuzendaritzak egiten dituen egiaztapenen mende eta Kontrol Ekonomikoko Bulegoak egiten duen ikuskaritzaren mende egotea, Euskal Autonomia Erkidegoko aurrekontu orokorren kontura eskuratzen diren laguntzei edo dirulaguntzei dagokienez. Era berean, Herri Kontuen Euskal Epaitegiaren araudi bereziko neurrien mende ere egotea.\n– EAEko bi hizkuntza ofizialak erabiltzea diruz lagundutako jardueren ziozko ekintza eta material guztietan, idatzizkoetan nahiz multimediakoetan.\n– Hizkuntzaren erabilera ez-sexista bermatzea diruz lagundutako jarduerarekin lotutako arlo guztietan eta emakumeen eta gizonen partaidetza orekatua bermatzea diruz lagundutako jardueretan.\n– Berariaz aipatzea Eusko Jaurlaritzako Berdintasun, Justizia eta Gizarte Politiketako Sailaren Gazteria Zuzendaritzaren laguntza izan dutela, dirulaguntza ematen duen ebazpenaren berri duten datatik aurrera dirulaguntza jaso duen jarduera dela-eta egiten diren azterketa, plan edo prozeduren aleetan edo horren zioz argitaratzen diren idatzizko nahiz multimediako bestelako materialetan. Gainera, diruz lagundutako jardueraren ondorioz sortzen diren azterketa, plan edo prozeduren ale bat aurkeztu behar dute beren kontura edo, bestela, horien kopia euskarri fisiko edo magnetikoan, materialaren izaera edo euskarriaren egokitasunaren arabera. Betebehar honetatik salbuetsita egongo dira behin jarduera bukatuta eskabidea aurkeztu eta dirulaguntza jasotzen duten erakundeak, baita dirulaguntza eman zaiela jakinarazten dien komunikazioa behin jarduera bukatuta jasotzen duten erakundeak ere.\n– Eusko Jaurlaritzako Gazteria Zuzendaritzak oro har gazteen alorrean eta zehazki diruz lagundutako jarduketarekin lotura duten alorretan eskatzen dizkion datu estatistikoak ematea. Datu horiek sexuaren arabera banakatuta eduki beharko dira.\n– Beste edozein administraziok edo erakundek –publikoa zein pribatua izan– helburu berarako ematen dituen dirulaguntzak, laguntzak, diru-sarrerak edo bestelako baliabideak eskatuz gero –eta, hala badagokio, eskuratuz gero–, horren berri ematea organo kudeatzaileari.\n– Diruz lagundutako jardueran gorabeheraren bat gertatuz gero, organo kudeatzaileari jakinaraztea. Organoak, hala dagokionean, behar diren egokitzapenak egingo ditu, indarrean dagoen araubidearen arabera.\n20. artikulua.– Dirulaguntza ordaintzea.\n1.– Ordainketa bakarra egingo da, emandako dirulaguntzaren zenbatekoan, dirulaguntzaren erabilera Gazteria Zuzendaritzan justifikatu ondoren, hurrengo artikuluan aurreikusitako baldintzetan.\n2.– Administrazioak laguntzak ordaindu ahal izan ditzan, erakunde eskatzaileak Eusko Jaurlaritzako Ekonomia eta Ogasun Saileko Hirugarrenen Erregistroan agertu behar du.\nAlta emateko edo hirugarren interesdunaren datuak aldatzeko, hirugarrenen erregistro telematikora jo beharko da bide elektronikoa erabiliz; bide hori Eusko Jaurlaritzaren Ekonomia eta Ogasun Sailak ematen du, helbide honetan: https://www.euskadi.eus/eusko-jaurlaritza/-/hirugarrenaren-datuen-aldaketa/\n3.– Nolanahi ere, dirulaguntza horiek ordaintzeko ezinbestekoa izango da amaituta egotea Euskal Autonomia Erkidegoko Administrazio Orokorrak eta haren erakunde autonomoek emanda dituzten izaera bereko laguntzen edo dirulaguntzen arloan hasi eta oraindik izapidetzen ari diren itzulketa- edo zehapen-prozedura guztiak.\nEra berean, ez da inolako ordainketarik egingo, onuradunak egunean ez baditu zerga-betebeharrak eta Gizarte Segurantzarekikoak, edo itzulketa-ebazpen batek adierazita zordun bada.\n1.– Kontuan hartuta Dirulaguntzei buruzko azaroaren 17ko 38/2003 Lege Orokorraren 30. artikuluan eta uztailaren 21eko 887/2006 Errege Dekretuak (Dirulaguntzei buruzko azaroaren 17ko 38/2003 Lege Orokorraren Araudia onartzen duenak) 75. artikuluan ezarritakoa, diruz lagundutako jarduerak amaitzen direnean eta 2022ko abenduaren 1a baino lehen, erakunde onuradunek jarraian adierazten den dokumentazioa aurkeztu beharko dute, Euskal Autonomia Erkidegoko Administrazio Publikoaren egoitza elektronikoaren «Nire karpeta» atalaren bidez: https://www.euskadi.eus/nirekarpeta\na) Justifikazio-kontu sinplifikatua, honako hauek jasoko dituena: egindako jardueraren memoria xehatua, diru-sarreren eta gastuen aurrekontua (betetakoa), eta diruz lagundutako jarduerak gauzatzeko gastuen zerrenda sailkatua. Diru-sarreren eta gastuen aurrekontuan (betetakoa) barne hartuko da xeheki diruz lagundutako jarduera finantzatu duten beste diru-sarrera edo dirulaguntza batzuen zerrenda. Zenbatekoa eta jatorria adierazi beharko dira. Halaber, hauek agertuko dira gastuen zerrendan: hartzekodunaren eta dokumentuaren identifikazioa, zenbatekoa, igorpen-data, eta, hala badagokio, ordainketa-data. Justifikazio-kontu sinplifikatuaren eredua. Horren edukia II. eranskinean agertzen da eta euskadi.eus egoitza elektronikoan eskuratu daiteke: https://www.euskadi.eus/servicios/1201802\nb) Egindako azterketa, plan eta prozeduren bertsio linguistikoen aleak, bai eta material grafiko, idatzizko edo multimediakoenak ere, jasotako dirulaguntzari emandako xedea dokumentatzen dutenak. Horietan guztietan berariaz aipatu beharko da Berdintasun, Justizia eta Gizarte Politiketako Sailaren Gazteria Zuzendaritzaren laguntza jaso dela.\n2.– Gazteria Zuzendaritzak ausaz egiaztatuko ditu egoki iritzitako egiaztagiriak, dirulaguntza behar bezala aplikatu dela egiaztatzeko argibide nahikoa eman dezaten, eta, horretarako, aukeratzen dituzten gastu-egiaztagiriak bidaltzeko eskatu ahal izango diote onuradunari.\n22. artikulua.– Dirulaguntzaren baldintzen aldaketa.\nDirulaguntza emateko kontuan hartutako baldintzak aldatzen badira –betiere dirulaguntzaren xedea bete bada– eta, hala badagokio, beste edozein erakunde publiko zein pribatutatik beste laguntzarik eta dirulaguntzarik jaso bada, dirulaguntza emateko ebazpena aldatu ahal izango da. Ondorio horietarako, Gazteria Zuzendaritzak ebazpen egokia ezarriko du, emandako dirulaguntza aldatu edo/eta likidatzeko. Ebazpen horretan, hala badagokio, zenbatekoa egokituko da.\nZenbatekoa proportzionaltasun-printzipioa aplikatuz egokituko da, eta kontuan hartuta betetze-maila guztiz betetzetik nabarmen hurbiltzen dela eta onuradunek beren konpromisoak argi eta garbi bete dituztela egiaztatzen dutela. Hala, helburu partzialak edo jarduera zehatzak betetzen ez badira, dirulaguntzaren zati bat itzuli beharko da; zehazki, horietara bideratutako dirulaguntzaren zatia.\nd) Dirulaguntzei buruzko azaroaren 17ko 38/2003 Lege Orokorraren 37. artikuluan arautzen dituen gainerako ez-betetzeak, eta Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintza Dekretuaren 53. artikuluan arautzen dituenak.\n2.– Baldin eta egiaztatzen bada egoera horietakoren bat gertatu dela, Euskal Herriko Diruzaintza Nagusiari itzuli beharko zaizkio bai jasotako kopuruak, bai dirulaguntzen arloan aplikagarria den legezko berandutze-interesa. Bi arau hauek agindutako moduan eta horiek arautzen dutena beteta egingo da itzulketa hori: Euskadiko Ogasun Nagusiaren Antolarauei buruzko Legearen testu bategina, eta abenduaren 17ko 698/1991 Dekretua, Euskal Autonomia Erkidegoaren Aurrekontu Orokorren pentzudan ematen diren dirulaguntzen bermeei eta horiek itzultzeari buruzko erregimen orokorra arautu, eta horien kudeaketan parte hartzen duten erakunde laguntzaileen eskakizunak, erregimena eta betebeharrak ezartzen dituena.\nEskabidean ageri diren izaera pertsonaleko datuak tratatuko dira, eta honako izen hau duen tratamendu-jardueran sartuko dira: Gazteriaren arloko laguntzak eta dirulaguntzak.\n– Helburua: Gazteriaren arloko laguntzen kudeaketa.\n– Legitimazioa: interes publikoko edo tratamenduaren arduradunari emandako ahalmen publikoei loturiko egitekoren bat gauzatzeko behar den tratamendua (Dirulaguntzei buruzko Lege Orokorra eta Euskadiko Ogasun Nagusiaren Antolarauei buruzko Legea).\n– Eskubideak: datuak eskuratu, zuzendu eta deuseztatzeko eskubideak dituzu, bai eta informazio gehigarrian adierazten diren eskubideak ere.\n– Informazio gehigarria: web-orri honetan kontsulta daiteke datuen babesari buruzko informazio gehigarri eta zehatz guztia: https://www.euskadi.eus/informazio-klausulak/web01-sedepd/eu/gardentasuna/124700-capa1-eu.shtml\nHonako xedapen hauetan ezarritakoa betetzeko:\n– Datu Pertsonalen Babeserako eta Eskubide Digitalak Bermatzeko 3/2018 Lege Organikoa https://www.boe.es/boe_euskera/dias/2018/12/06/pdfs/BOE-A-2018-16673-E.pdf\nAgindu honek amaiera ematen dio administrazio-bideari, eta, beraren aurka, aukerako berraztertze-errekurtsoa aurkez diezaiokete interesdunek Berdintasun, Justizia eta Gizarte Politiketako sailburuari, hilabeteko epean, Agindua argitaratu eta hurrengo egunetik aurrera; bestela, administrazioarekiko auzi-errekurtsoa aurkez dezakete Euskal Autonomia Erkidegoko Justizia Auzitegi Nagusian, Administrazioarekiko Auzien Salan, bi hilabeteko epean, Agindua argitaratu eta hurrengo egunetik aurrera.\nVitoria-Gasteiz, 2022ko apirilaren 27a.


Martxan da Trinketeko Emakumea Pilotari Txapelketa\n2015/05/20 | Lehiaketa\n7 bikote ari dira nor baino nor, bi mailatan banatuta; finalak ekainaren 12an jokatuko dira, Donostiako Gaska trinketean\nMartxan da Trinketeko Emakumea Pilotari Txapelketa. 7 bikote ari dira lehian, paleta argentinarreko espezialitatean, nagusien 1. eta 2. mailan: 4 bikote lehendabiziko mailan, eta 3 bigarrengoan, hain zuzen ere:\nTxapelketak bi fase izango ditu. Lehendabizikoan, itzuli bateko ligaxka jokatuko dute bikoteek, 1. mailakoek maiatzaren 15etik 29ra bitartean, eta 2. mailakoek maiatzaren 15etik ekainaren 5era. Partida guztiak ostiraletan izango dira, Donostiako Gaska trinketean; 19:00etan hasiko dira jaialdiak.\nBigarren faseari dagokionez, 1. mailan 1. eta 2. sailkatuak finalera pasatuko dira zuzenean; ekainaren 12an jokatuko da, 19:00etan eta Donostiako Gaska trinketean hau ere, jaialdiko bigarren partidan. 2. mailan, berriz, finalerdia eta finala jokatuko dira. 1. sailkatua zuzenean pasatuko da finalera, eta 2. eta 3. sailkatuek finalerdia jokatuko dute ekainaren 5ean, 19:00etan, Gaskan. Finala, hortaz, ekainaren 12an izango da, 19:00etan, Gaskan, jaialdiko lehenenengo partidan.\nTxapelketaren jarraipena astero-astero egin nahi izanez gero, webgune honetako Lehiaketak eta Kartelera atalak bisita ditzakezue.


Urola Garaiko emakumeak ahozko oroimena berreskuratzeko egitasmoaren aurkezpena egin diegu Ezkio-Itsasoko emakumeei pasa den apirilak 21ean.\nEgitasmo hau aurkezteko, Kizkitza Ugarteburu Igartubeitiko koordinatzailearekin batera, Nerea Aizpurua ere izan da, ondare inmaterialean aditua denez, proiektu honetan lanean diharduena Igartubeiti baserri museoko lantaldearekin batera.\nLehendabiziko fase batean Ezkio-Itsasoko emakumeak elkarrizketatzea da gure helburua, ondoren, Urola Garaiko beste herrietako emakumeekin jarraitzeko.\nDokumentazio eta ikusentzunezko egitasmoa da, ondorengo hiru helburu nagusi dituena: XX. mendeko lehen erdialdean Ezkio-Itsason jaiotako edo/eta bizitako emakumeen ahozko oroimen kolektiboa landa inguruaren eremutik berreskuratzea, artxibatzea eta hedatzea.\nEgitasmo honen beste helburu batzuk:\nEmakumeen bitartez landa ingurunearen bilakaera eta aldaketak ezagutzera ematea. Gaur egun landa ingurunean desagertu edo bilakatu diren bizimoduen eta esperientzien oroimena berreskuratuz.\nArlo gizatiar eta hurbil batetik zuen paperari balioa ematea, emakumeek euskal landa inguruneari egin dioten ekarpena agerian ipiniz.\nEmakumeentzako elkargune eta elkarrizketa puntuak sortzea eta dinamizatzea.\nBelaunaldi ezberdinen arteko kultur igorpena sustatzea, batez ere, iragan hurbileko kultur igorpena indartuz.\nEmakumeen ikuspegi eta bizipenen bitartez, garai hartako giza aldaketa garrantzitsuak bilduko ditu proiektu honek.\nIkuspegi batera, bizimodu batera, izateko modu batera, harremanak izateko modu batera, elkarrekin bizitzeko modu batera hurbiltzen gaituzten bizi pasarteak, bizipenak.\nAurkezpen honen ondoren, elkarrizketatuak izateko interesa duten emakumeen datuak bilduko ditugu eta hitzorduak egingo ditugu. Elkarrizketetarako gidoia Nerea Aizpuruak prestatu du. Solasaldiak egin eta gero, katalogazio, artxibo lanak zein hedapen eta balioan ipintzeko lanak burutuko ditugu.\nAlbistea Goierriko Hitzan eta El Diario Vasco-n.


Azterlan baten arabera, Espainiako gazteek gero eta kirol gutxiago egiten dute | Consumer\nAzterlan baten arabera, Espainiako gazteek gero eta kirol gutxiago egiten dute\n1995az geroztik, ekitaldian ari diren gazteen kopurua %20 jaitsi da\nMendebaldeko herrialde kirolaririk txikienetakoa da Espainia. Hirutik batek bakarrik egiten du kirolen bat. Azterketa berri batek hala ziurtatzen du eta gazteen artean “kutsadura-efektua” dagoela ohartarazten du; 1995etik %20 jaitsi da kirola egitea gustuko duten gazteen kopurua.\n“Kirola, osasuna eta bizi-kalitatea” izeneko txostenak 2.000 laguni egindako inkesta baten bidez ematen ditu datuak. Horietatik, % 36k bakarrik esan zuen noizean behin “zerbait” egin zuela. % 25ek bakarrik adierazi zuen astean hirutan edo gehiagotan kirola egiten zuela. Azken hori Europako ehuneko txikienetakoa da. Finlandia edo Suedia bezalako herrialdeek bikoiztu edo hirukoiztu egiten dute.\nInkestatutakoen %15ek onartzen du ez duela inolako interesik ariketa fisikoan. Hamarretik seiri gustatuko litzaieke ariketa fisikoa egitea, baina ez du egiten, edo behintzat ez nahi adina. Generoari dagokionez, espainiarrak gizonezkoak baino sedentarioagoak dira (hamar kirolaritik lau emakumezkoak dira).\nAdinari erreparatuta, gazteak dira kirol-jardueraren mailarik onenak dituztenak; 16 eta 34 urte bitartean, biztanleen %52 ari da kirola egiten, nahiz eta kopuru horrek behera egin duen. 2008 bitartean, gazte sedentarioen ehunekoa %20 handitu da. Gazteen ia %60k ez du denborarik.\nHirugarren adinean, 65 urtetik gorako hamar pertsonatik bik soilik egiten dute paseatze hutsa baino zorrotzagoa den ariketa erregularra. Baina pentsiodunen %64k oinez ibiltzeko joera du. Osasuna, osotasun fisikoa edo ekonomia dira adinekoek kirola ez egiteko dituzten arrazoi nagusiak.\nTxostenak zehazten du maila ekonomikoak eta lan egoerak eragina dutela ariketa egitean edo ez egitean, eta beste horrenbeste gertatzen dela hezkuntzako profilarekin. Kirol gehiago egiten dute kontu saneatuagoek, kalitate hobeko enpleguek eta ikasketa maila handiagoek. Espainiako kirol praktikantearen profila gazte batena da, lana duena, eta baita guraso edo aitona-amonen lana ere, herentziazko ohitura delako. Txikitatik kirola egitera ohitu zirenen %80k helduek egiten dute.\nAldiz, kirolean gutxiago ematen dituzte langabetuak, mileuristak eta pentsiodunak. Era berean, etxekoandrea, banandutako pertsona, dibortziatua edo alarguna izatea ere sedentarismoaren arrisku-faktoreak dira.\nEgoera hori aldatzeko, azterlanaren egileek Kirolaren Lege berri bat proposatzen dute, hezkuntza-ziklo guztietan kirol-praktika indartzea, eta enpresei eskatzen diete kirol-instalazio propioak edo itunduak ireki ditzatela beren langileentzat, eta horrek lan-baja asko saihestuko lituzke eta “lan-errendimendua eta produktibitatea handituko lituzke”. Zenbait ikerketaren arabera, 600 euro aurreztuko ditu kirolariak. Halaber, iradoki dute kirol-medikuaren irudia sortzea oinarrizko laguntzan, herritarren artean ohitura hori sustatzeko.\nariketa eroriko jóvenes-eu kirol práctica deportiva-eu


Home Zentroak PI@\nPI@ - Ikus-entzunezkoen eta eduki digitalen Berrikuntza Gunea\nZentroaren ezaugarri nagusiak\nEnpresen multzo abangoardista eta berritzailea da, Zuatzuko Enpresen Poligonoan dago eta erreferentzia den Donostiako enpresa-parkeetako bat da. Guneak errentan hartzen dira, modulu modukoak eta 50 eta 300 m2 arteko azalera dute (handitu ere egin daitezke). Plug&Play lokalak dira (inbertsiorik egin gabe azkar instalatzekoak), moketa dute eta erabat hutsik ematen dira.\nHorrez gain, hauek dituzte:\nArgiak eta aireztatze naturala.\nLurzoru teknikoa eta kalitatezko sabai faltsua.\nAire hotza eta beroa girotzekoa eraikinaren geotermiara eginda dago.\nBanakako bainugela osatuak.\nZuntz optikoa komunikazioen rack-eraino.\nDoako garajeak (kopurua m2-en arabera) sestra azpiko aparkalekuan.\nIkus-entzunezkoen eta eduki digitalen arloko enpresa izatea.\nIkus-entzunezkoen munduarekin loturiko NTIC enpresa izatea.\nSartzeko eta ateratzeko malgutasuna (3 hilabete lehenago oharra eginez).\nEpe luzera errentan hartzeko aukera (10 urte), KPIak besterik ez du egingo gora.\nEkipo teknologiko aurreratuak eta guztientzako zerbitzuak:\n85 pertsonarentzako 3D-ko zinema-aretoa.\nSaiakuntzak egiteko unitate erreala eta birtuala, kontrolatzeko gune independenteak dituztenak.\nWiFi duen guztientzako gunea.\nKafetegia eta jatetxea.\nEspazio teknologiko bat erreserba ezazu\nPITCHING DIGITAL - SCREEENING ROOM\nPrestakuntza-aretoak Gela interaktiboak, ikus-entzunezkoen arloko enpresa eta profesionalentzako ikastaroak emateko.\nFITXATEGI DIGITALA ETA KARTELERIA ELEKTRONIKA\nPi@ko enpresen direktorioa\nJuan Fermin Gilisagasti kalea 2 eta 4.\nZuatzu poligonoa -Donostia\nPI@ko enpresen direktorioa.\nIkus-entzunezko ingurune egokia eskaintzen die arloko enpresei, garatzen, hazten eta heltzen laguntzeko.


Hurrengo lerroetan ikasturte honetan Ikastetxeko esparru ezberdinetan lehentasunezkoak izango diren alderdiei buruzko deskribapen laburra egingo dugu. Lehentasunezko alderdi horiek aurreko ikasturtean proposatutakoaren segida dira. Lehentasun horiek Entitate Titularretik (Probintziako Hezkuntza Plana), ikastetxetik (Plan Estrategikoa) eta gure kudeaketa-sistemaren hobekuntzatik (Kanpo Ebaluazioa, diagnosi-ebaluazioak, diagnosiak, etab.).\nHezkuntzarekin lotutako lehentasunei dagokienez hauek nabarmendu nahi ditugu:\nHeziketa-eredu hori balio erantsi egiaztatua duten heziketa-esperientzietan oinarritzea nahi dugu, gure hezkuntza-prozesua hobetzeko lagungarri izango direnak. Ildo horretatik, garatzeko teknologia modura, Elkarrizketa bidezko Irakaskuntza indartzeko egiten ari garen ahalegina azpimarratu nahi dugu: solasaldia, eztabaidak, talde interaktiboak, etab.\nAurrera egiten ari den beste esperientzia bat, dagoeneko etapa guztietan finkatu dena, hizkuntzen aldeko apustua da. Horrela, adibide batera, haur hezkuntzan ingelesa barneratu dugu eta Bigarren Hezkuntzan egonaldi edo trukeak egiten ditugu: Science, Gizartea ingelesez, trukeak Boston, Vire edo Alemanian... Horrez gain, alderdi horretan gure irakasleak prestatzeko apustua egin dugula aipatu behar dugu.\nIKT tresnen garapena.\nHorri dagokionez Eskola 2.0. programa lagungarri da oso. Baina, horrez gain, ikastetxeak informazioaren eta komunikazioaren teknologia berriekin lotutako berezko estrategia garatzen jarraitzen du. Bestalde, informatika-gelak errendimendu betean egongo dira. Horrela, informatika-eskoletan ez ezik, beste ikasgai batzuetan ere erabiliko dira.\nIkastetxean lehentasunezko kontua izan da eta izango da Claret Askartza Ikastetxea plataforma ebanjelizatzaile modura sendotzera bideratutako estrategia. Asko eta anitzak dira ildo horretan aurrera egiteko bideak: Oratorioak, kanpainak, bizikidetza-jardunaldiak, ospakizunak, kanpamenduak, denbora librea, konfirmazio-taldeak, etab.\nIkastetxeak gure ikasleen osoko garapena du xede. Horregatik, guretzat lehentasunezko kontua da ikaslea bere hezkuntza-prozesuaren arduradun eta protagonista izan dadila, modu horretan, osoko garapenari ahalik eta etekin handiena ateratzeko, ezagutzak baitaratu edo azterketak gainditzera mugatu gabe. Horretarako, ahalegina egiten dugu harreran, hainbat ekimenen partaidetzan, orientazio akademiko eta deierazkoan, etab.\nGure jarduerari dagozkion lehentasunak ez ezik, ikastetxearen kudeaketa orokorra ere kontuan izan behar dugu. Horri dagokionez, hauek dira gure lehentasunak:\nKudeaketa-ereduan aurrera egitea.\nIbilbide luzearen alde egiten dugu. Zilarrezko Q zigilua jaso dugu. Horrek eredu horren aldeko apustua berresteko balio digu, izan ere, orain arte egindakoa aitortua izan da eta jarraitu beharreko bidea eta izan nahi dugun etorkizuna finkatzen du. Horrenbestez, gure interes-taldeekin lanean jarraitzen dugu, guztion partaidetza eta inplikazioa sustatuz arrakasta lortzeko formula modura, guztion arrakastaren formula modura.\nBizi dugun krisi-garaiak are arduratsuago izatera behartzen gaitu, bai beti mugatuak diren baliabideen erabilpenari dagokionez, eta baita premiei erantzuteko baliabide berrien arrazionalizazioari eta lehenespenari dagokionez ere. Garaiotan alderdi ekonomikoak garrantzia berezia du, ikastetxeko familiok burutzen dugun ahaleginaren erantzun modura.


CNTk Ecutrans enpresako bi langileen kaleratzea salatzen du - CNT Sindikatua\nCNTk Ecutrans enpresako bi langileen kaleratzea salatzen du\nGasteizen egoitza duen Ecutrans enpresako CNTko sekzio sindikalak, ostiral honetan, Martxoak 30, 17:00etatik 18:00etara, ordu beteko lanuztea eta konzentrazioa deitu du. Neurri hau, langileek kaleratu duten bi lankideekin haien elkartasuna adierazteko antolatu dute eta enpresako zuzendaritzak hartu duen erabakia gaitzesteko.\nKaleratze objetiboen kontuetan lan erreforma berria erabiliz, hau da, elkarren segidako lau hiruhileko fakturazioaren jaitsiera alegatuz, enpresa honek bi langile kaleratu ditu, 6 eta 7 urteko antzinatasunarekin. Haietariko bat lan-arriskuen prebentzioaren kontuetan sekzio sindikalaren delegatua da.\nPatronalek eta gobernuek, ustez enplegua sortzeko, erreformari buruz hitz egiten duten bitartean, errealitatean kaleratze merkeak egiteko erabiltzen dute eta, kasu honetan, bi langile zigortzeko. Haien delitu bakarra merkantzien garraioaren hitzarmen probintziala aplikatzeko erreklamazioa egitea –ECUTRANS zentro logistikoa da-, soldatak zordunduak eskatzea eta, legeak esaten duen moduan, lan egutegia urteko lanaldiarekin seinalatuta izatea.\nEra berean, zuzendaritzak erabili duen arrazoia kaleratzeak justifikatzeko erabat faltsua da. Ez dute langile kopurua murriztu behar, azken hilabetean bi kontratazio egin dituztelako. Egia esan, neurri honekin langileak beldurtu eta ikaratu nahi dituzte haien betebeharrak ez betetzeko, hau da, Hitzarmen Probintziala aplikatzea.\nHau dela eta, langileek lanuztea eta enpresa aurrean konzentrazioa egitea erabaki dute, bi kaleratuen berriz onartzea exijitzeko.


Ángel Elías Lan Harreman eta Gizarte Langintza Fakultateko dekano berria\nFakultateak antzinako Lan Harreman Eskola eta Gizarte Lagintza Eskola biltzen ditu\nLehenengo argitaratze data: 2017/02/17\nÁngel Elías Lan eta Gizarte segurantzaren zuzenbide irakaslea da eta Lan Harreman eta Gizarte Langintza Fakultate berria zuzentzeko aukeratua izan da. Fakultatea Lan Harreman Eskola eta Gizarte Langintza Eskolaren arteko bat egitearen emaitza da. Dekano berriak fakultatearen zuzendaritzan errepikatzen du izan ere 2009tik Lan Harreman Eskolako zuzendaria izan da.\nÁngel Elías Lan Harreman eta Gizarte Langintza Fakultateko dekano berria. Argazkia: UPV/EHU\nElias bilbotarra da, 62 urte ditu eta 14 urtez abokatutza lanetan ibili da batez ere lan eta zuzenbide penalaren alorrean. Horretaz gain, kudeaketan esperientzia luzea dauka 2001etik 2005era bitartean Gizarte Gaietako sailburuordea izan baita.\nTaldean berarekin egongo dira Maria del Mar Lledó Idazkari Akademikoa, Amaia Inza, Sekzioko koordinatzaile eta lehenengo dekanordea, Garikoitz Otazua,Kalitate eta Irakaskuntza Berrikuntzako dekanordea, Ixone Fernández de Labastida, curriculumeko Praktika eta Garapenerako Kooperazioko dekanordea, Javier Cerrato,Graduondoko eta Gizarte Harremanetako dekanordea, Arkaitz Fullaondo, Akademia Antolakuntzako dekanordea eta Isabel Otxoa,Borondatezko Praktika eta Mugikortasuneko dekanordea.\nGobernu talde berriaren helburu nagusiak hauek izango dira: euskara era eraginkorrean bultzatzea, genero ikuspegia esparru guztietan ezartzea eta nazioarteko ikuspegia, estatu mailakoa eta lokala indartzea Fakultatean irakasten diren jakintzagaietan batez ere erreferente bilakatuz.


Leku izenak: Iturburu, Iturburu pasealekua eta Kalebarren - Soraluze - Plaentxia.eus\nLeku izenak: Iturburu, Iturburu pasealekua eta Kalebarren\nUbane Madera Zangitu 2021-03-14 09:05\nKalebarrengo etxe batzuk, ibaitik ikusita.\nIturburu kalea ezaguna bada ere, berez, ez da hori kalearen izen ofiziala. Bertako etxe guztiak Baltegieta kalean agertzen dira. Iturburu pasealekuarena, berriz, harena bada izen ofiziala. Bestalde, Kalebarren da herriko kale zaharrenetakoa.\nZubi nagusitik hasita, eskumako zatiak Baltegieta izena hartu zuen, Arane iturriaren ingururaino. Handik aurrera, errepideak aldapa behera gogorra egiten zuela, Iturburu. Iturria, noski, Arane da. Gehiago jakiteko klikatu HEMEN.\nIturburu pasealekua, berriz, zatika egin da. Arane kiroldegiaren zatia izan zen lehena eta Malmero zentrala zegoen lekuan eraikitako etxeen aurreko aldearen zatia izan zen bigarrena. Gehiago jakiteko klikatu HEMEN.\nKalebarren Placencia de Soraluce modu ofizialean sortu baino lehenagokoa da. Garai hartan Soraluzeko herri-kaskoa gaurkoa baino txikiagoa zen, eta Kalebarren laburragoa, Zabaleta errekaraino heltzen zen. Gaur egun erreka hori estalita dago. Gehiago jakiteko klikatu HEMEN.


Erase una vez en Euskadi, Bazen behin Debagoiena - - Goiena.eus\nErase una vez en Euskadi, Bazen behin Debagoiena\nImanol Gallego 2021-09-22 23:05\n'Érase una vez en Euskadi' filmaren lantaldea.\nManu Gomez zuzendariak Érase una vez en Euskadi filma estreinatu du Zinemaldian. Arrasatearraren lana 80ko hamarkadan Euskal Herrian sortutako adiskidetasunei eta galdutako ametsei egindako omenaldi zintzoa da.\nZuzendariaren lehen film luzean, Gomezek, 1985eko Euskal Herriko herri industrial batera eroango gaitu. Garai gogor haiek lantzeko baina lau gazteren begirada garbia erabili du. Zuzendariak protagonisten ikuspuntu gozoa erabili du euren familien amets, arazo eta gaztakak kontatzeko. Arrasatearrak gainera, punk musikaren doinuak erabili ditu pintadaz beteriko hormak, ETAren indarkeriaren eta Hiesaren mehatxua hobeto erretratatzeko. Hau gutxi balitz, eta familiez ari garela kontuan izanda, hilabete amaierara iristeko komeriak borobilduko du istorio honen ekosistema.\nFilma fikziozko lan bat izan arren, Gomezek bere oroitzapenetara itzuli da "ez lan erraza izan, baina prozesu guztia oso aberasgarria izan da" aitortu du arrasatearrak. Urteak kanpoan eman ostean, jaioterrira bidaiak asko unkitu du zuzendaria.\n100 minututan, Gomezek, udako ametsak eta bizitza berri baterako esperantzak pantailaratu ditu Érase una vez en Euskadi-n. Komeni gogoan izatean ametsak onak eta txarrak izan daitezkeela, dena den, zineman zein bizitzan, istorioak amaiera zoriontsua ez izateak ez du esan nahi ibilbidea bera hala izan denik.


1000W FM transmisorea DSP + DDS teknologia digitala + DV1 lanbide herdoilgaitzezko antena + 30m RF kablea - CZH / Fmuser Fm transmisorea Txina hornitzailea Harremanetarako: lanyue whatsapp: + 86 13602420401 SKYPE: lanyue99991\nhasiera » Produktuak » FM transmisorea » 100W-1000W » 1000W FM transmisorea DSP + DDS teknologia digitala + DV1 profesionala Antena altzairu herdoilgaitza + 30m RF kablea\n1000W / T FM Stereo Transmitter Sarrera Sarrera: 1KW FM Transmitter honek DSP + DDS teknologia digitala erabiltzen du FM irrati modulazio taulan. Efizientzia handiko RF LDMOS transistorea sortzeko belaunaldi berria erabiltzen du; galera txikiko iragazkia; ...\nFMUSER FSN-1000T 1000W FMT5.0 1KW FM Transmisorea Ukipen-pantailarekin AUX Azala 20-30km Irratia Antena Profesionalaren KITa\nFU-1000 1000W FM igorlea + 1KW gain handiko antena dipolo 30 metro konektoreak multzo osoa radio station FM difusio kit batekin kable\n1000w 1KW FM Radio Station FM igorlea + Studio ekipamendu osoa kit estalkia 25 giro ezin hobea Erradio 30KM den\nFUTV-9413 1000Watt DVB-T profesionala Digital TV igorlea FMUSER\nFMUSER 1KW estereo-igorlea kit PCB LED pantaila kit\n1000W FM igorlea + 1 / 4 olatu DV2 antena + 30meters kable\n1 / 2 olatu Profesionala DV2 High Gain Kanpoko 100w 300w 500w 600w 1000w 1kw 2KWFM transmisorea antnena\n1000w 1kw FM transmisorea + 1 / 2 olatuen profesionala dipolo antena 87-108mhz kit\nLeo 2019 / 04 / 18 09 at: 50: 17\nHonek Hong Kong bilioi askoko Leo da. FM transmisoreen unitate anitzetarako baldintza bat dugu (freq.87.5-108MHz, 1KW & 2KW).\nZure erreferentziatzat jo ezazu ondorengo anplifikadoreen esteka\nHorrelako transmisoreak hornitzen dituzu?\nOsagarriak ere behar ditugu, hala nola antenak eta kableak.\nMesedez, FOB prezioa aipatu dezakezu?\n1. 1kW FM transmisorea bi antenekin (Omni eta norabidea). FM transmisorea ibilgailu batean instalatuko da, beraz, antenak egoki hautatu behar dira\n2. 2kW FM transmisorea bi antenekin (Omni eta norabidea).\n3. Transmisore horientzako RF kableak (10m eta 20m).\nBidali goiko prezioen banakako prezioak.


Etxetresna elektrikoen laguntza teknikoko zerbitzuak kontratatzean kontu handiz ibiltzea gomendatzen du Kontsumobidek - Eusko Jaurlaritza - Euskadi.eus\nProfesional eta enpresa batzuek zerbitzu ofizial itxura ematen duten publizitatea egiten dute, zerbitzu ofizial izan gabe. Gutxi badira ere, sektorearen lan ona lausotzen du, eta kontsumitzailea aparteko neurriak hartzera behartzen dute.\nHainbat erreklamazio jaso dira, salatuz laguntza teknikoko pertsona beren etxera bertaratu eta neurriz kanpoko aurrekontua aurkeztu zuela, eta irteera kobratu nahi zuela gainera. Badira ere aurretik zenbateko bat entregatu ondoren hasi eta amaitu ez diren konponketen erreklamazioak, edo etxetresna elektrikoak matxuratuta jarraitzen duela salatzen dutenak, berez konpondu ez delako.\nEgoera horren aurrean, Kontsumobidek gomendatzen du:\nEskatu beti aurrekontu bat idatziz. 30 eguneko balioa izango du. Etxetresna konpondu gabe geratuz gero, derrigorrezkoa izan daiteke aurrekontua egiteagatik ordaindu behar izatea, baina zenbateko hori mugatuta dago, ez da librea, eta inoiz ezin du gainditu ordu bateko eskulana.\nEgiaztatu beti zerbitzu ofizialak edo konponketa-zerbitzu fidagarriak direla; horretarako, komeni da galdetzea, konparatzea eta, beharrezkoa bada, markaren webgunean kontsultatzea.\nGaldetu beti irteeraren prezioa, eta jakin zer gertatzen den konponketa egiten ez bada beste edozein arazorengatik. Irteera ordaindu beharko da?\nEtxetresna elektrikoa berme-aldian badago, ez da ezer ere ordaindu behar, ezta irteera ere.\nEz entregatu inoiz dirurik kontura, ezta aldez aurretik ere. Egin ondoren ordaintzen da konponketa eta hiru hilabeteko bermea du.\nEskatu beti faktura xehatua, ordeztu diren piezak eta egindako lanak jasotzen dituena.\nFiskaltzarekin eta Ertzaintzarekin harremanetan dago Kontsumobide, askotan iruzurraren eremuan sartzen diren praktika horiek geldiarazteko.


Mikel erokeria bat egiteko zorian, 'Go!azen'en | El Diario Vasco\nTelevisiónMikel erokeria bat egiteko zorian, 'Go!azen'en\nMikel erokeria bat egiteko zorian, 'Go!azen'en\nBestetik, Jontxuk bere sekretua kontatuko dio Markeli. 21:00etan izango da ikusgai atal berria ETB1en\nViernes, 17 noviembre 2017, 11:15\nMikel erokeria bat egiteko zorian izango da 'Go!azen' telesailaren hirugarren atalean, ostiralean. 21:00etan hasita, Jontxuk bere sekretua Markeli kontatuko diola ere ikusiko dugu ETB1en eta eitb.eus-en ikusgai izango den saioan.\nHaizea gero eta okerrago dagoela nabaritzen du Mikelek harekin telefonoz edo skypez hitz egiten duen bakoitzean. Hori dela eta, Australiara joatearen ideiak gero eta pisu handiagoa hartuko du gaztearen buruan. Baina nondik atera Australiarako dirua? Erokeria bat egitera iritsi ote daiteke?\nBestetik, Jontxu ausartuko da, azkenean, Markeli bere sekretua zein den kontatzera. Baina Markelek bere modura ulertuko du eta egoera xelebre ugari sortuko ditu gaizki ulertu horrek.\nAzkenik, Basakabin oso zabalduta dago Naia 'Zuzenen begikoa' eta 'txibata' dela, eta edozein egoera baliatzen dute ikasleetako askok hori aurpegiratzeko. Gainera, Nikolek maltzur jokatzen jarraituko du, Naiaren fama hori areagotu dadin.\nGogoratu atalaren emisioaren ondoren, Altxor Ezkutuaren kode berri bat jakinaraziko duela aktoreetako batek. Kode hori 'Go!azen APP'n sartu eta bideo berezi berri bat ikusi ahal izango duzue.


Hijos e Hijas- SemeAlabak – Zeuk Esan 116111\nEtiketa: Hijos e Hijas- SemeAlabak\nZegaitik eztabaidatzen naiz hainbeste gurasoekin?\n13 eta 18 bitarteko adina baduzu nerabea zarela esango dizute. Ez zara umea, baina heldua ere ez. Bai? Baina helduko zaizu hori ere.\nZure ideia propioak dituzu, eta sarritan zure gurasoek ez zaituzte ulertzen. Desfasatuta daudela uste duzu. Berdin gertatzen zitzaidan nire ere. Uste nuen beti ari zirela belarría jaten, beti egiten ez nuena, edo ikasten nuen apurra gogoratzen eta bla, bla, bla.\nBadakizu zer gertatzen den? Harrapatura daude eta ez dakite nola ulertu zure aldaketa, beraiek oraindik ez direlako aldatu. Bazekiten nola tratatu behar zintuzten umetan, baina zure bizia aldatu da…eta ikasi behar dute aldaketa hori ulertzen.\nDenbora pixkat behar dute, bai. Ez duzu uste?. Jada, ezin dizute agindu beti lehenago egiten zuten bezala.\nKapaz al zara esku bat botatzeko gurasoei zu ulertzeko?. Argi dut hobeto moldatu ahal zaretela, pazientzia pixkatekin.\nGauean irtetzen bazara, arduratuta egon daitezke. Non ibiliko da, norekin, erretzen hasiko da, litronak edango ditu, kotxez joango omen da…? ,etabar. Mila aholku emango dizute eta zuk…, bale, bale, bai entzun dizut..a zer nolako txapa!!!\nEz badituzu gainditzen azterketak, pentsako dute agian “paso egingo” duzula ikasketekin edo alferrontzi bat bihurtuko zarela. Ondoren presioantu egingo zaituzte eta agian ez zaizu gustatuko esaten dizutedana.\nIxilik ikusten bazaituzte, pentsatuko dute arazoren bat duzula eta ez duzula konfidantzarik beraiekin. Azkenik, galderaren galderaz bidaliko dituzu pikutara eta…dena okertuko da.\nEzagun egiten zaizu hau guztia? Agian bai, ezta? Eta orduan, nola konpondu edo nola sahiestu arazo hauek?\nUste dut argi utzi behar duzula konfidantzagarria zarela. Ahal duzu egin? Nola egin dezakezu, beraz? Hitzegin eta ematen duzun berba betetzen baduzu, errazago izango da.\nHitzegiteak ez du esan nahi zure bizia kontatu behar diezula. Hitzegitea da, …hori elkarrizketa minimo bat gauzatzea, “rollo” onean.\nOrdu bi ikasteko eskatzen badizute, eta zuk uste baduzu batekin nahiko dela, ba onartu bat eta erdi. Edo jairen batetara irtetzerik baduzu eta ordu batean bueltatzeko agintzen badizute, negoziatu ezazu ordu bat eta erdietan etxeratzeko ordua,…eta horrela beti. Negoziatu beharrra duzu!!!\nBaina, garrantzitsuena zera da: emandako hitza betetzea, horrela sortzen da konfidantza eta.\nNerabe ohi baten hitza duzu!!!\nEgilea zeukesanArgitaratze-data 21 otsaila, 2012 19 apirila, 2012 Kategoriak Familia, Zeuk Esan Etiketak Comunicación-Komunikazioa, cumplir lo prometido - hitza bete, Discusiones-Estabaidak, Hijos e Hijas- SemeAlabak, negoziar decisiones - erabakiak negoziatu, Padres y Madres-GurasoakUtzi iruzkina Zegaitik eztabaidatzen naiz hainbeste gurasoekin? bidalketan


Hezkuntza eta izaera. – Basetxe Gaztetxea\nGaur egungo haurrek gutxi barru gizarte honen aginteak hartuko dituztela garbi ikusten da. Zer eta nolakoak garen gaurko helduok, horrelakoak izango dira etorkizunean haurrak ziurrenik.\nMeatzaldeko hezkuntza munduan (edo Euskal Herrikoan) pixka bat murgitzen bagara, erraz jakingo dugu gaur egungo egoera, hitz orokorretan, zein den: erdaldun sutsu eta matxistadun nerabeak.\nErdaraz etengabe hitz egiten duten haurrak, google traslator-a erabiltzen duten gazteetatik hasita, aurkezpenak erdi-erdaraz egiten dituztenerarte.\nEuskara haien hizkuntza izango ez balitz hartzen dute nerabeek eskoletan, gero eta soilik alor akademikora baztertuz.\nHonetaz aparte, eraso matxistak arazoa ez den klasea edo San Ferminetan ematen diren emakumenganako zapalketak onezten dituzten ikasleak ditugu gure geletan. Reggaetoia da nagusi haien musika kulturan eta emakumeak bigarren plano batean kokatzen dira eskolan, rol gehienetan. Panorama hau izanda, ez da harritzekoa patioetan gertatzen den jolas tokien jabetzea, indartsuena baita jauna patio-orduetan (jarrera heteropatriarkal totala nerabetatik datorrena; bai zapalduak zein zapaltzaile direnak).\nGauza da, nor da egoera honen guztiaren “erruduna”?\nPuntu honetara iritsita, gure gizarte kapitalista hau ente abstrakto bat ez dela ezin da ukatu. Sistema hau guk geuk eraikitzen dugu egunero goizeko 6:00tik aurrera, kapitalismoak dituen zapalkuntza guztiak guk erreproduzitzen ditugu etengabe. Gu gara kapitalista. Gu gara matxista eta gu zapaltzen ditugu hizkuntza ez-hegemonikoak gure egunerokoan, gure baitan dagoen jokabidea da.\nLOMCE edo HEZIBERRI bezalako lege neoliberalek argi eta garbi dira gaur egungo egoeraren erantzuleen parte bat, hala ere, irakasleok, gurasook edo gizarte (kapitalista) bere osotasunean dira zapalketak bere haurrei pasarazten dizkietena.\nSaia gaitezen beraz, egoera larri hau irauli nahi bada, porque larria da, LOMCEren kontra beti borrokatzen dugun bitartean, gure baitan ditugun zapalkuntza guztiak aldatzen. Matxistadun eta hizkuntza-zapaltzailearen kutsua kendu ditzagun gure barrutik, gure haurrei egiazko baloreak transmititu ahal izateko.\nBizitza euskaraz egunero eraikitzen duen helduak askoz errazago izango du bere euskalduntasuna ingurukoei sentiarazteko, Sarrionandiak zioenez, euskara baita gure territorio libre bakarra.\nEra berean, bizimodu feminista bat duen emakumeak askoz hobeto trasmitituko du bere zapalkuntza injustua besteei.\nHitz gutxiago eta bizimodu berri gehiago eraiki ditzagün.


Genero ikuspegia hiri-berroneratzean - Opengela\nSonia De Gregorio ikertzaileak Eusko Jaurlaritzarako txosten bat egin du non gai hau kontuan izateko hainbat gomendio eman dituen, eta Otxarkoagako jokabideen inguruko froga pilotua ere jaso du.\nHiri-berroneratze prozesuei atxikitzen zaien begirada ezberdinen artean, genero ikuspegiak ez du tradizionalki lehentasunezko leku bat izan. Hala ere, gertuko analisi batek hainbat gako eman ditzake hiri-arloan dagoen genero desberdintasunaren inguruan.\nSonia de Gregoriok, Madrilgo Arkitektura Goi Eskola Teknikoko Hirigintza eta Lurralde Antolamendu Saileko ikertzaileak, hiri-berroneratzean genero ikuspegiaren gaineko lan sakona egin du, Bultzatu 2050 deritzon Euskadiko Hiri Agendaren alorrean. Esteka honetan dago eskuragai.\nLan honek, Eusko Jaurlaritzaren Lurralde Plangintzaren eta Hiri Agendaren Zuzendaritzak eskatuta, “hiri-berroneratze programetan parte hartu dezaketen pertsonak gidatzea” izan du helburuen artean, “genero ikuspegia jasotzeagatik nabarmentzen diren ikuspuntuak bultzatu ditzaten”. Honela, “genero ikuspegia duten hiri-berroneratzerako estrategien (frogatu eta beste proiektuetara eraman daitezkeenak) garapenean aurrera egitea” bermatu nahi da, alde batetik. Bestetik, “berdintasunerako ezinbestekoak diren balioen aldaketa bultzatu eta finkatu” nahi da.\nLanak “birsorkuntza estrategien markoan emakumeen errealitatea eta beharrak” kontuan izan behar direla aldarrikatzen du. Batez ere, auzo zaurgarrietan jartzen du begirada, eta beste gauza batzuen artean, parte-hartze prozesuan genero ikuspegia kontuan hartu behar dela erreklamatzen du, gizarte-talde guztien ahotsa entzun dadin, eta horien artean, emakumeena.\nSonia De Gregoriok irizpideak eman ditu adierazle batzuk ezartzeko. Zehazki, martxan jartzen diren jarduerek emakumeen errealitateari eta behar espezifikoei erantzuna ematen nola laguntzen duten “neurtzea” ahalbidetuko duten adierazleak. Horretarako, Eusko Jaurlaritzako Zuzendaritzaren Hiri-Berroneratzearen Zerbitzuko langileen laguntza izan du.\nIkertzaileak hiru zeharkako-ardatzetan jarri du fokua, Euskadiko Lurralde Antolamenduaren Gidalerroek (LAG) egiten duten bezala: genero ikuspegia, klimaren aldeko ekintza eta hiri-osasuna.\nEta zergatik hiri-berroneratzean genero ikuspegia ezarri? “Berroneratze politikak duen gaitasun eraldatzailean” dago gakoa, eta hau “emakume eta gizonen arteko berdintasunean aurrera egiteko lehentasun bezala” erabili behar da.\nDe Gregoriok hainbat ideia jaurti ditu, txikiak diruditen arren, egungo eredua erabat eraldatzen duten kontuetan genero ikuspegia kontuan hartzeko. Badaude, adibidez, zaintza lanak egunero egiten dituzten pertsonen (batez ere, emakumeak) eguneroko bizitza hobetzen duten ekintzak.\n“Ibilgarritasunaren” ikuspegitik ere espazio publikoaren balizko hobekuntzak definitzen dira, hau da, bertatik ibiltzeko erosoagoa eta erakargarriagoa bihurtzea. “Segurtasun nabarituaren” ikuspegia ere aipatzen da, baita “bernaturalizazioa eta konfort klimatikoa”.\nLan honen barnean Otxarkoagako auzoan froga bat egin da, diagnostiko eta interbentzio proposamen pilotu batekin, genero ikuspegia auzo bilbotarraren berroneratzean hainbat ekintzetan ezartzeko asmoz.


Profetak - Deia\nrikardo arregi 11.03.2020 | 01:24\nZAILA da oraintxe bertan gertatzen ari denari buruz iritzia ematea, dena alda-tzen baita azkarregi, igande gauean egia zenak astelehen goizean ez zuen ezertarako balio. Zaila da, era berean, eta arrazoi berberagatik, deskribapen hutsa egitea ere, denak hartu baitu abiadura benetan handia. Lerrook idazten ditudan bitartean jakin dut ez dudala aste honetan Anjel Lertxundi ikusi eta entzuteko paradarik izango, Gasteizko gizarte-etxe guztiek bertan behera utzi baitute programazioa. Denbora gehiago izango dut liburua amaitzeko, pentsatu du nire alde baikorrak; gero eta itxura txarragoa du honek, pentsatu du nire alde ezkorrak.\nKontu bitxiak badira, dena den: telelana, adibidez. Orain dela gutxi arte susmagarria zena, etxean lan egitearen zera hori alferren asmakizuna zirudien, funtzionarioena eta horrelako jendilajearena, arazo guztien irtenbide bilakatu da bat-batean, baina zenbatezinak dira etxetik egin ezin diren lanak, ez gara hain moderno, barkatu.\nBeste bat: badirudi pozgarria dela zaharrenak eta gaixoenak hiltzen ikustea. Guztioi ahantzi zaigu urteak beteko ditugula aurreran-tzean ere eta beste gaixotasunak, betikoak, ez direla amaitu.\nProfetak: mota guztietakoak. Guztiok hilko garela aldarrikatzen dutenak, beldurra zabaltzen dutenak, bai, edo konspirazioen aldekoak, baina baita koronabirusarekin amaitzean (sic) gizarteak, mundu osoak izango dituen aurrerapen edo hobekuntzak aldarrika-tzen dituztenak ere: badirudi etorkizun balizko horretan guztiok izango garela gure mugez kontzienteagoak, gure arteko zaintzak hobeagoak izango direla, gutxiago lan egingo dugula (eta etxetik) eta kapitalismoa aldatu, berrantolatu, birfundatu eta humanoagoa izango dela. Eta norbaitek Decameron zoragarri bat idatziko duela. Eta krisi garaietan gure baitako onena ateratzen dugula. Eta abar.\nNik ez dut uste oraingoa bezalako osasun larrialdiak gure onerako direnik, inondik ere ez; nire alde baikorrari gaineratzen zaio alde ezkorra, uste dut krisi garaietan gure baitako txarrena ateratzen dela maizago, eta "hau bukatzen denean" mundua ez dela leku zoriontsuago bat izango. Sentitzen dut.


asel – 2 orrialdea – Asel terrorista? Mesedez!\nEz dago iruzkinikHamar urtera, lehen urratsa sarreran\n+ “Hamar urtera, lehen urratsa”\nEz dago iruzkinikPaperetan harrapatuta sarreran\nPixkanaka hasi gara gabon zaharreko ajea pasatzen. Urte berria badirudi promesaz beteta datorrela beti, hurrengo urte zaharra iritsita agindutakoaren kontuak gutxitan eskatzen dizkiogun arren. Ezin dut ezkutatu aurtengoak zapore berezia izan duela niretzat. Hamar urte bete dira Txileko polizia nire etxera etorri, nire armairu gainean frogak jarri, eta preso eroan ninduenetik. Hamarkada bat. Azkar esaten da eta, egia esan, azkar pasatzen da, 2010etik 2020rako tarte hori hutsik egotetik urrun badago ere.\n+ “Paperetan harrapatuta”\nEz dago iruzkinikLa CIDH reconoce indicios de violación de los derechos humanos en el caso del escritor vasco Asel Luzarraga y su caso avanza contra el Estado de Chile sarreran\n+ “La CIDH reconoce indicios de violación de los derechos humanos en el caso del escritor vasco Asel Luzarraga y su caso avanza contra el Estado de Chile”\nFikzioa baino ez da, noski\nEz dago iruzkinikFikzioa baino ez da, noski sarreran\nDuela urte bi, 2017an, LOM argitaletxeak La mentira en la sangre argitaratu zuen Txilen, Txalapartak Euskal Herrian 2011n argitaratu zidan Gezurra odoletan eleberriaren itzulpena. Bertan, beste pertsonaia batzuen artean, Temukoko fiskal batek, Omar Moyak, eta Sergio Mérida haren laguntzaileak, hariak mugitzen zituzten itzaletatik, Sipolcar eta Labocar-en baliabide teknikoak eta giza baliabideak baliatuz, hala nola Marco Garete inteligentziako agentea, mehatxu estalien pean lekuko babestu bat erabiliz, talde anarkista txiki batean eta beste talde maputxe batean infiltratuta, berarengandik behar ziren ekintzak lortzeko, Estatuaren interesentzat deseroso ziren pertsonen aurka jotzeko. Gehiegizko irudimena zirudien fiskal batek bere soldata mamitsua arriskuan jartzeak halako ekintzak aginduz eta estaliz, hala nola lehergailuak ipintzea edo bidezko biztanleei kendutako lurrak ustiatuz herrialdearen jabe bihurtutako lurjabeek kontratatutako langileei erasotzea. Fikzioa baino ez zen, noski. Zer jakingo nuen nik, azken finean gauza bat baino ez bainuen egin: nire etxearen bortxatzea jasan, Sergio Moya eta Omar Mérida fiskalek antolatuta. Haiek zuzendutako operazio horretan, Temukoko Justizia Ministerioaren Egoitzaren kontrako ustezko bonba batek polizia nire etxean sartu baino bost ordu lehentxeago huts egin ondoren, Patricio Marín Lazo Sipolcar-eko agentearen txosten txundigarri batean oinarrituta, Labocar-ek froga faltsuak jarri zituen nire logelan, Marco Gaetek, Sipolcar-eko agente bera ere, Héctor Carrasco kapitainak zuzendutako ekintzen lekuko izatea ukatu eta hutsik zegoen konfiskatze-agiri bat sinarazten zidan bitartean.\n+ “Fikzioa baino ez da, noski”\nAsel Luzarragari elkarrizketa ‘Azpimarra’ saioan\nEz dago iruzkinikAsel Luzarragari elkarrizketa ‘Azpimarra’ saioan sarreran\nMaddalen Iriartek elkarrizketa egin zion Asel Luzarragari ETB1eko Azpimarra saioan, 2010eko urriaren 8an.\nEtiketak eitb, euskal herria, txile, wallmapu\nEz dago iruzkinikEuskal Herritik Wallmapura sarreran\nAsko dira gizon eta emakumeak bidaiarazten, errealitate batzuei hurbildu eta besteetatik urrunarazten dituzten zioak. Ez dira gutxi orain arte munduan hara-hona eroan nautenak, gehienetan buruan asmo bera neukala: interesatzen zitzaizkidan errealitateak ezagutu ondoren etxera itzultzea. Beste garai batean nire etxea bakarra zen, hemen Euskal Herrian. Txilek, ordea, hori dena aldarazi zuen. Hango lurretara hurbiltzeko erabakia harrezkero nire neska-laguna (inoiz imajina nezakeen onena) izango zenarenganako maitasunak eragin zuen. Han, Wallmapuko bihotzean, lehenengo aldiz eduki nuen neure etxetzat, neure beste etxetzat, sentitu nuen beste leku bat. Eta, guztiaren gainetik, beldurrak utziarazi zidan zoriontsu sentitzen nintzen tokia, hango errealitatea, aurreko bizipenetan aurrekaririk ez zeukan jazarpen politikoa, gertutik ezagutu arte sekula bizi izan ez nuena. Neure gogoz alde egin ahal izan nuen, behintzat, hasieratik nahi zuten kanporatzea gauzatu baino lehenago.\n+ “Euskal Herritik Wallmapura”\nEz dago iruzkinikLagunarteko omenaldia jaso du Asel Luzarragak Bermeoko Lameran sarreran\n+ “Lagunarteko omenaldia jaso du Asel Luzarragak Bermeoko Lameran”\n+ “Asel Luzarraga idazle eta musikaria etxean da Txiletik bueltan”\n220 eguneko kartzela-zigorra ezarri diote Asel Luzarragari\nEz dago iruzkinik220 eguneko kartzela-zigorra ezarri diote Asel Luzarragari sarreran\nEuskal idazleak dagoeneko bete du zigorra, orain arte 250 egun daramatza-eta atxilotuta, lehenengo espetxean eta gero etxean. Hegoamerikako herrialdetik kanporatzeko auzia aztertuko dute orain.\n+ “220 eguneko kartzela-zigorra ezarri diote Asel Luzarragari”\nErruduntzat jo du Temucon Txileko Justiziak Asel Luzarraga euskal idazlea; zigorra asteartean argituko du\nEz dago iruzkinikErruduntzat jo du Temucon Txileko Justiziak Asel Luzarraga euskal idazlea; zigorra asteartean argituko du sarreran\nAsel Luzarraga atxilotu zuten egunean.\nPrentsa txiletarrak atzo argitaratu zuen Temucoko Epaimahaiak, Txile hegoaldean, Asel Luzarraga euskal herritarraren aurka egindako ebazpenaren berri. ‘Lehergaiak egiteko materiala eukitze delituaz’ epaitu dute idazle bermeotarra, arma eta lehergaien legearen arabera. Errudun jo dutela jakinik, egun batzuk beharko dira itxaron egotzitako zigorra jakin arte. Fiskalak bost urte eta egun bateko zigorra eskatzen dio.\n+ “Erruduntzat jo du Temucon Txileko Justiziak Asel Luzarraga euskal idazlea; zigorra asteartean argituko du”\n← Argitalpen berriagoak 1 2 3 4 Argitalpen zaharragoak →


Indarkeria matxista puri purian dagoen errealitate jasangaitza da. Hamaika izen-abizen edo izendatzeko modu izan ditu urteetan zehar, eta azkenaldian, kontzeptu honetan zentratzea aldarrikatu izan da mugimendu feministatik. Zer eta, indarkeria mota honek nonbaiten iturria badu, matxismoadelako etengabeko pozoi-emaria ziurtatzen duen fenomenoa.\nBaina zer da maitasuna?Zer ez da? Ez al da oso garrantzitsua lagunen maitasuna? Eta beste maitasun motak? Zeintzuk izan litezke maitasun-eredu berriak? Galdera sorta honek niri ere zer pentsatua ematen dit. Elkarrekiko ardura eta zaintza oinarri duten harremanak izatea aldarrikatzen da feminismoan, eta sinplea bezain esanguratsua iruditzen zait, horretarako, oinarrizko abiapuntu hau: zerbait konpartitzean, garrantzi bereko mailan jartzea, hain zuzen.\nMikromatxismoakinguraturik bizi gara, errutina eta egoera normalizatutan igerian. Gehienetan oharkabean pasatzen zaizkigun indarkeria sotil eta ikusezin horietaz ari gara kontzeptu hau darabilgunean. Ondoko bideo hauetan islatzen dira egoera batzuk. Baina izebergaere lagungarri izan daiteke adibide txikienak ulertzeko.\nLGTBIQ+fobiak,berriz, heteronormatiboak ez direnenganako ezinkusia, arbuioa, gorrotoa edo beldurra izateari deritzo, eta sentimendu hori patologikoa izan daitekeela aipatzen da irakurgaian. Heteronormatibitatearen ondorioz edozein pertsonak barneratuta izan dezakeen pentsamendu eta jarrera litzateke. Patriarkatuak esleituriko sexu edo generoari ez erantzuteagatik edota orientazio sexualagatik jasotako espresio larriak zein txikiak.\nMaskulinitate eredu berriakbilatzen, sustatzen eta hedatzen saiatzen diren gizon taldeak ere aspaldi jarri ziren martxan. Ez dira horren ohikoak, baina feminismoarekiko hurbiltasuna eta sentsibilizazioaz gain, konpromisoa hartu nahi duen gizona antolatzen ari dela iruditzen zait. Kritikak egiten bazaizkie ere, eta maiz, hankasartze eta kontraesanekin aritzen badira ere, ezinbestekoak iruditzen zaizkit niri, euren ekinbidez sortutako askatze prozesu hauek. Egia da, ordea, oso kontuan hartu behar dutela euren emozioak adierazteko, umeak zaintzeko edota sexualitate desberdina esploratzeko prest dauden bezala, beraien estatusa, ospea, boterea … uzteko prest egon behar dutela. Alegia, ez dela posible sexismoak eragindako desorekarekin apurtzea, gizonek boterea galdu barik.\nBestalde, gogoan izan behar dugu autodefentsa, arlo fisikotik haratago doan zerbait dela: jarrerak, emozioak eta autoestimua lantzen dira, besteak beste. Eta garrantzitsua iruditzen zait dimentsio pertsonala eta kolektiboabarneratzea prozesu honetan.\nIazko postakbegiratu eta zenbait baliabide eta hausnarketa interesgarri topatu ditut argitaratutako idatzien artean. Hala ere, Amaia Chuecaren hauxehautatu dut, batez ere, baliabide pila erantsi dizkiolako bere gogoetari. Material esanguratsua dela iruditu zait, eta kaxoitik ateratzeaz gain, egunerokoan lagunartean zein ikasleekin lantzeko aproposak izan daitezkeen baliabideak hurbildu dizkigu. Hauek eta beste batzuk dituzue jarraian:


Dionisio eta Helena ezkondu zirenean gazteak ziren oraindik eta herriko bikoterik preziatuena. Biek, ostera, nahiago izan zuten basora bizitzera joan, lanean eta maitasunean aritzearen egunerokotasuna. Udaberriak ere agurtzen zituen urtero berotasunezko lehen printzez. Haurrak ere jaio zitzaizkien. Haien etxeak lasaitasun eta bakezko postal bat zirudien.\nBehin batean, Dionisio egurra moztetik bazkaltzera zetorrela, emaztea negarretan aurkitu zuen atarian. Dionisio oso larritu zen eta laztankiro galdetu zion:\nHelenak ez zion erantzunik eman nahi izan. Gaitzen bat-edo izanen zuela pentsatzen hasi zen senarra eta biziago itaundu zion besotik eraginez; bazitekeen ezbeharren bat gertatu izatea ere, zerbait egin beharra zegoen, jakin beharra zuen, ez baitzen normala emaztea negarrak itoa egotea. Malkoak eskuez sikatuz eman zion erantzuna Helenak, oraindik zotinka:\nDionisiok hasieran ez zuen ulertu. Ez zuen horrelakorik espero. Deus txarrik ez zegoelako alaitu edo zoraturik ote zegoen pentsatu behar zuen ez zekien. Ondo asko entzuten denean galdetu ohi den bezalaxe «zer?» esan zuen eta erantzun bera jaso, bortitzago. Seriotan esaten ziola ikusi ahal izan zuen eta, nondik norakoak eta nola zitekeen konprenitu gabe, berak maite zuela sinetsarazten saiatu zen; alferrik: emazteak arrantzaka ziharduen. Ahal izan zituen arrazoi eta argibide guztiak eskaini zizkion, baina Helenak gogor eusten zion bere temari. Etsirik, esan zion:\nEmazteak harrituta begiratu zion baina ez zuen ezer ihardetsi. Dionisiok aizkora hartu eta, ezkaratzetik aldenduz, mendian sartu zen berriro. Jaitsi zenean, ezker eskuko behatz txikiaren lekuan odola besterik ez zegoen. Emazteak laztanez hartu zuen eta barka ziezaiola eskatuz.\nZauria laster sendatu zen eta etxean poza berriro nagusi. Hala ere, handik zenbait hilabetetara, elizatik itzultzean, Helena negarrez sumatu zuen senarrak. Beldurrez eta errukiz heldu zion eskua eta galdetu:\nHelenaren negarra areagotu egin zen. Oraingo honetan gehiago kosta zitzaion tristuraren zergatia azaltzea, ez zuen ezer esan nahi eta. Azkenik, burua makurtuz:\nDionisiok mendiak gainera zetozkiola sentitu zuen eta oineko lurra behera. Ez zuen deus esan nahi izan. Hala egon ziren ordu pare batean: bata mutu eta bestea negarka. Amorraturik, isiltasuna apurtuz, hala bota zuen senarrak:\n— Beste behatza moztu beharko al dut sinets diezadazun?\nEmaztea isilik gelditu zen.\nTxikerraren hurrengoan behatzondo odoldua zekarrela ikusi orduko Helena oinak musukatzera jausi zitzaion bat-batean Dionisiori.\nDenbora iragan eta gertaturikoa ahantzia zen, noiz eta, ilunabarreko eguzki motelarekin batera, Helenaren begietatik argia ezkutatu eta distira itzali baitzen. Senarra ohartu zenean, goitik behera astindu zion hotzikarak bizkarrezurra.\nDionisiok ikaraz espero zituen hiru hitzak entzun zituenean amesgaizto batean murgildurik ez ote zegoen otu zitzaion, ongi jakin arren errealitate eta egia hutsa zela hura dena. Malkoei eusteko, ukabilak estutu zituen min hartu arte: mina hartu kolpeka hasi ordez, eta ondoren, ironia mingotsaz, barrez edo negarrez ari zen bereizi ezinik:\nHorixe esatea espero zuen emazteak, eta, burua jiratuz, eguzkiaren azken errainuak bere ilean pausatzen utzi zituen.\nSendaketa garaian inoiz baino gehiago mainatu zuen Helenak senarra. Bien arteko maitasuna maila goren, gaindiezinetara iritsi zen. Dionisiok bere buruari inor baino zoriontsuago irizten zionean:\nHorrela joan zen behatzak galduz, banan-banan, eta bi erortzearen tartean zoragarriki gozatzen zuen bizitzaz. Noizbehinka bururatzen zitzaion, bai, azkenengoa izanen zela hura, emaztea ez zitzaiola gehiago penatuko, eta emazteak ere horixe pentsatzen zuen, aldian behin. Gehienetan, ostera, argitasun oso-osoaz ikusten zuen Dionisiok huraxe zela zoriontasunagatik ordaindu behar zuen prezioa, eta, prezioa garestia bazen ere, lortutakoa estimazio handiagokotzat goresten zuen, zalantzarik gabe: hargatik, emaztea zapuztuta ikusten zuenean, beldur apur bat besterik ez zitzaion nabari, xuxen baitzekien egin behar zuena hitz hauek esaterakoan:\nEskuetakoak, bai ezker eta bai eskuin, bukatu zitzaizkion halako batean, eta oinetakoekin hasi zen orduan. Ordura arte lana egiten segitu arren, eskuen trebetasunik eskatzen ez zioten zereginetan behinik behin, handik aurrera lastozko aulkitxo batean eserita ematen zuen eguna, mendiei beha, emazteak eta seme-alabek lan egiten zuten bitartean, burua mundua baino jira-bira arinago eta errepikagarriagoan: maitasuna eta bere larrialdiak, sentimenduen oinaze eta plazer nahasiak, grinen oldar jarkiezina, bizitzaren gorabeheren jopua izatea, eta berriro larrialdien gorabeherak, grinaren oinazea, sentimenduen maitasuna, bizitzaren plazera...\nJesarlekutik oheratzeko besterik ez zen altxatzen egun osoan, eta beste inon ezin zituen indarrak han bai xahutzen zituela, Dionisio eta Helena amorante amorratuagoak ziren-eta egunetik egunera. Amoroski estutzen zuten elkar, hozkatzen, laztantzen; goizaldea arte irauten zuen beti bien amodiozko jolasak, gorputzak, leher eta blai, loak hartzen zituenean. Horren ondoan huskeria zen beste guztia: zer axola zitzaizkien behatzak, lanak, negarrak? Emaztea berriro, Jaungoikoak daki zergatik, hits eta itun zegoenean, senarrak goxo heltzen zion gerritik:\nBehatzek ordea, bazuten amaiera. Atzamarrak eta oinetako beste hamarrak bukatu ziren, alafede. Ezusteko egoera horren aurrean Dionisiok etorkizuna igarri nahiko zukeen, baina patuak dakarkiguna aldez aurretik jakitea galarazia zaigu gizakumeoi, eta, burutazioetan aritu eta ahitu arren, ez zezakeen ezer asma.\nZitekeena, iskanbilak betiko ahaztuak izatea. Bizkitartean, ez larritu, gerokoak gero, zer kausituko ote zuen jakin gabe eman zentzumenei nagusitasuna, bere askatasun osoa. Ezinbestekoa sukaldean gertatu zen, biak afaltzen ari zirenean: Helenari sudurra ximurtu egin zitzaion eta senarrak, kutxilloa eskuondoez hartuz, berebiziko sarraskia egin zuen, hankartean, eta odola irten zitzaion ahotik «hogeita batgarrena, azkena» ahopeka murmurikatzean.\nEmaztea, ileak derrepente elektrizatuta, buruz behera joan zitzaion haragi zirpilari, garrasika. Eta senarrak orduan, geratzen zitzaizkion azken indarrez, lepoaren atzealdetik sartu zion kutxilloa, goitik behera. Odolusten ari ziren bitartean, estasian elkar besarkatuz, hitz bakarra zuten biek ezpainetan, muxuetan:


Burlatan bere gizonak hildako emakumearen gorpua bilatzeko lanak zaildu ditu eguraldiak\n2018ko irailaren 22a, larunbata | Ordua Euskal Herrian 15:34:51\nBurlatan bikotekidea hil eta Ultzama ibaira bota zuen gizon batek asteburuan. Poliziak eta suhiltzaileak Burlata, Atarrabia eta Iruñea artean ari dira gorpuaren bila, baina azken egunetako eguraldiak lanak zaildu ditu. Hilketa gaitzesteko elkarretaratzea antolatu dute gaur bikotea bizi zen herrian.\nArga ibaia (Arg.: Jagoba Manterola)\nAstelehen goizean polizia etxean aurkeztu zen gizona eta larunbat gauean emakumea eskuekin ito eta biharamunean Arreko zubi batetik bota zuela aitortu zuen, urak Argan isurtzen dituen Ultzama ibaian. Gizona atxiloturik dago gertaturikoa argitu bitartean.\nLarrialdi zerbitzuek ezin izan dute ontzirik uretaratu, ezta helikopterorik erabili ere. Beraz, ezin izan zuten bilaketa dispositiborik martxan jarri. SOS Nafarroak adierazi du eguraldiak hobera egin arte itxaron beharko dutela urpekariak ibaian sartu eta helikopteroak aireratzeko. Halere, polizia eta suhiltzaileak ibai ertzetik dabiltza arrastoen bila.\n2017an Euskal Herrian hil duten bigarren emakumea da Burlatakoa. Aurreko astean gizon batek bere ama hil zuen Portugaleten. Iaz zazpi izan ziren indarkeria matxistaren ondorioz hildakoak.\nZorrotz ikertzeko eskaera\nHainbat sindikatu eta alderdi politikok gaitzetsi dute hilketa. CCOO izan da lehenetakoa, berdintasun politiken aldeko konpromisoa eskatu du sindikatuak eta gertatutako zorrotz ikertzeko. Biktima bertako delegatu sindikala izan zen. Burlatako EH Bilduk ere “gertaera basati honen aurrean” familiari elkartasuna adierazi nahi izan dio. Adierazpenean gizartearen errefusa ezinbestekoa dela azpimarratu dute, “biolentzia mota honi eta estaldura ematen dion patriarkatuari eraso egiteko”.\nBurlatako Udalak osoko bilkura berezi bat deitu du arratsaldeko 18:30etan. Ondoren, elkarretaratzea egingo da 19:00etan Eras plazan.\nKanal honetan artxibatua: Indarkeria matxista


Aldaba Zahar Baserria - Produktu Ekologikoak\nAldaba Zahar Elkartea, Tolosako Aldabazahar baserrian sortutako elkartea da orain dela hogei urte baina gehiago. Ibili hontan eta etenik gabeko lanean, proiektu asko garatu ditugu taldean.\nElikagai osasuntsuak sortzea da gure bizibidea, bizi gai eta bizi modu berriak astiro txertatuz. Horrexegatik dira biologikoak aldabazaharreko produktu guztiak, orain dela 20 urte baina gehiago hasitako proposamena:\n- Gaztandegia: Ahuntz, behi eta ardi gazta, iogurrak, gazta zahar krema...\n- Okindegia: Ogia, garina, galtzuri eta zekalearen legami amaz egina, madalenak, pastak, plum cake, bizkotxoak... Hau dena etxeko errotan ehotzen dugun alearekin egina.\n- Honez gain, garaiko barazkiak, mermeladak (errexil-sagar, arakatz, kiwi, zirikilote, laranja,...), etxeko antxumea, fruta pureak, sagardoa, arraultzak eta hainbat produktu gehiago eskaintzen ditugu.\nGurekin bizi nahi duzu?\nEsperientzia berri baten bila bazabiltza, Aldaba Zahar baserriko kideak irekiak gaude naturarekin eta animaliekin bolada batez bizi nahi duten jendea ezagutzera.\nOgia, gazta eta iogurrak nola egin, animaliak zaindu, naturarekin kontaktuan egon... Gauz guzti hauek gustoko badituzu, hau izan daiteke zure aukera Aldaba Zahar baserrian lan egiteko janari eta ohe baten truke.\nJar zaitez gurekin harremanetan email edota telefono bitartez! WWOOF orriaren bitartez ere egin dezakezu\nGure produktuak lortzeko, zuzenean etor zaitezkete gure baserrira:\nAldaba Auzoa 33, Tolosa (Gipuzkoa)\nHurrengo tokietan aurki gaitzakezue ere:\n- Hilabeteko lehenengo Larunbata, Amaran (Easo plazan).\n- Hilabeteko azken-aurren Larunbata, Grosen (San Frantzisko plazan)\n- Hilabeteko azken Launbata, Antiguon (Gasku&ntildea plazan).\n- Irun, Ordizia eta Tolosako aste guztietako ferietan\n- BIOLUReko feria gehienetan ere.


Katagorri gorria - Auñamendi Eusko Entziklopedia\nBere bigarren luzemetraian, 1993an Sogetelek berriz ekoiztua, Julio Medemek komedia erromantiko bezala gezurrak eta matxista jabetza-senez nabarmendutako maitasun-historia bat proposatzen du.\nEkintza, Jota abeslaria (Nacho Novo) bere emaztegaiak bertan behera uztean itsas ertzera bere buruaz beste egiteko asmoz hurbiltzen denean abiarazten da. Une horretan, Sofiak (Emma Suarez) moto istripu bat jasaten du, jasandako kolpearen eraginez oroimena galduz. Jotak orduan senar-emaztegaiak direla sinestarazi eta izena ere aldatu egiten dio (aurrerantzean Lisa deituko da) eta gaztea gelditu den nahasmendu-egoeraz baliatuz, camping batera darama bertan bere nahiera moldekatzen ahalegintzeko. Gizonaren amets zahar honi -emakumearenganako nagusitasun osoa- beste iruzur batzuk eta baita Karra Elejaldek interpretatutako bere emaztea (Maria Barranco) erabat menperatuta duen taxi-gidari harroputza bezalako bikote batzuk ere gehitzen zaizkio. Medemek, campingaren kokapenaz baliatuz, etengabe katagorriaren irudiarekin jolasten du, jokoa eta zuhurtasuna ordezkatuz emakumearekin zerikusirik baitu, eta azken batean trikimailu irristakorren bitartezko indar soilaren aurkako makalaren borroka ordezkatzen duena. Filmean, Sofiaren benetako senarraren agerpenaz bukatzen da, bere nortasunean Jotaren erromantikotasun sutsuak eta taxi-gidariaren harropuzkeria despotikoak bat eginez, eromenetik hurbil dagoen esparru batera eramanik. Ez ote zen beraz Sofiaren amnesia, itxurakoa izan? gizaki basati horrengandik alde egiteko ahalegina ez ote zen?\nAzaldutako iruzur-joko xamargarritik haratago katagorri gorria Medemek filmean garatzerakoan duen ebazpen teknikorengatik nabarmentzen da. Vacas filmean egin zuen bezala kamara beti aurkitzen da angelurik egokienean eta bere mugimenduak originaltasunez jantzita daude. Errealitatearen eta onirismoaren arteko bat-egiteak armoniaz dihardu. Poesia eta indar dramatiko osoz irudiak sortzeko gaitasuna erabatekoa da. Xehetasunotatik at Alberto Iglesiasen musika liluragarria kontakizunera zein ederto egokitzen den eta aktoreekiko zuzendaritza sendoa ere azpimarratu beharra dago. Katagorri gorria, xarma, sentiberatasuna eta gaitasuna isurtzen dituen filma da. Cannesko Zinemaldian estreinatu zen, Gaztediaren eta Publikoaren Atzerriko Filmik Hoberenarekiko Sariak lortuz. Gero, Santa Féko (Bogota) Zinemaren Nazioarteko Jaialdian Filmik Hoberenari Urrezko Aurrekolonbiar Zirkuluaren Saria eta Geradmereko (Frantzia) Alegiazko Zinema Jaialdiaren Kritikaren Sari Nagusia, Espainiar Filmik Hoberenari Uhin-Saria, Lauderdaleko (EE.BB.) Jaialdian film askean zinemagintza-gertakariari Goleen Palm Saria edo Alberto Iglesiasentzako Jatorrizko Musikarik originalenari Goya Saria bezalakoak lortu zituen.


Txina Deep Tissue Bibration Muscle Massage Gun fabrikatzaile eta hornitzaileak |Zhaolong\nAparraren xaboi-banatzaile klasikoa\nAhate aparra xaboi banatzailea\nClamp-On Cat lanpara\nL2 USB Musika Lanpara\nL4 lanpara bozgorailua haririk gabeko kargagailuarekin\nL8 lanpara bozgorailua haririk gabeko kargagailuarekin\nMahai zutik eskuz aparra ukitu gabeko likido automatikoa ...\nUkipenik gabeko aparra automatikoko xaboi-banatzaile adimenduna\nHaurrak etxeko indukzio aparra adimenduna garbitzeko...\nAuto likido-banagailuak sentsorea ukipenik gabeko aparra automatikoa, beraz...\nEhun sakoneko bibrazio muskulu-masaje pistola\nEhun sakoneko muskulu-masaje-pistola\nBerreskuratzeko denbora murriztua\nAzido laktikoa garbitzen du\nMuskulu-korapiloak askatzen ditu\nOrbain-ehuna apurtzen du\nFabrikako RMB zergaren prezioa (yuan/multzoa)\nMotor mota: 5025 eskuilarik gabeko DC\nBateriaren edukiera: 2500mAh (18650 Li-on bateria 6 pieza)\nMasaje-buruak: 6 masaje-buru\nAnplitudearen distantzia: 10,0 mm\nMotorraren momentua: 50 mN.m\nEtengailua: 5 posizioko etengailua\nBiratu abiadura: 1400-2700 RPM\nKargatzeko denbora: 1,5-3 ordu\nLanaldia: 3-8 ordu\nProduktuaren tamaina: 176.5x70x233.5mm\nFDA，FCC， CE， ROHS\noihalezko poltsa tresna-kutxa +posta kutxa\n1.ZERGATIK BEHAR DUZU ---- Masaje-pistolak erabiltzaileari muskulu-zurruntasuna eta mina arintzen lagun diezaioke, odol-presioa areagotzen, gorputzeko ehun bigunen osasun orokorra hobetzen, gainera, mingarria eta mingarria den faszitisa saihestu dezake. faszia eta muskuluen arteko atxikimenduak eragindako hantura sendatzea zaila da.\n2.Gorputz Osoko Erliebea 5 Abiadura eta 6 Masaje Burua ---- Pistola polifazetikoa 5 abiadura/maiztasun erregulagarri eta 4 masaje buru aholku ditu lepoan, bizkarrean, txahalean, hankan, sorbaldan, aldakan eta beste presio puntuak bideratzeko.\n3. Diseinu arina ergonomikoa ---- Aluminiozko metalezko aleaziozko masajearen gorputz ergonomikoak Masaje Pistola arina ez ezik iraunkorra ere dela ziurtatzen du.Silikonazko heldulekua leuna eta erraza da eskuetan, irristaketak eta eskuetatik erorketak saihesten ditu eta muskulu-terapiaren maiztasunaren eta intentsitatearen kontrol osoa duzula ziurtatzen du.\n4. LED ukipen-pantaila----LED ukipen-pantailak 5 abiadura-maila ezberdin doitzeko aukera ematen du, zure muskulu-taldearen eta zure lehentasunen arabera.\nMasaje pistola buru eranskinak\nGure masaje-pistolak 6 buru eramangarri eta garbitzeko erraz trukagarriekin hornitzen dira.Buru ezberdinek elkarrekin hainbat tratamendu onartzen dituzte zure osasuna eta errendimendua laguntzeko.\nBuru biribila - Gorputz osoko muskulu-masaje orokorra.Eranskin aproposa hasiberrientzako.\nBuru biribil txikia - Gorputz osoko muskulu-masaje orokorra.Muskulu-lan sakonago bideratuagorako.\nBuru laua - Gorputz osoko muskulu-masaje orokorra.Intentsitatea eta sakontasuna areagotzeko.\nBuru pneumatikoa – Masajea muskulu sentikorrentzako.Arlo mingarri horiek kudeatzeko.\nBizkarrezurreko burua - Bizkarrezurreko muskulu-masajea.Buruaren eranskin espezifikoa.\nBuru laua handia –Gihar-eremua.Murriztu gihar estutasuna, malgutasuna handitu\nAurrekoa: Haririk gabeko ehun sakoneko mina arintzeko ehun masaje pistola\nHurrengoa: Eskuko Fascia Pistola Elektrikoa Mini Muskulu Masaje Pistola Indartsu eramangarria\nMasaje Pistola Muskulu Masajea\nMuskulu-ehun sakoneko masaje-pistola\nMuskulu Masaje Masaje Dispositibo Pistola\nMuskulu masajea pistola\nMuscle Relax Masaje Pistola\nMuskulu sakoneko masaje elektrikoko pistola fitness ekipamendua\nHaririk gabeko ehun sakoneko mina arintzeko ehunen masajea...\nGorputzeko Muskulu Masaje Pistola Dardara\nEskuko Fascia Pistola Elektrikoa Indartsua ...\nGorputzeko masajea pistola Presio sakona masajea arintzeko...\nEskuilarik gabeko masajea 30 abiadura Soinu baxuko bibrazioa...\nHelbidea: 58. zenbakia, Yongning Road, Yuyao, Zhejiang, Txina (kontinentala)\nPosta elektronikoa: cindy@china-alps.com\nEskuko muskulu-masajea, Xaboi likido-banatzaile automatikoa, Mini masajeagailu eramangarria pistola, Ukitu Doako xaboi-banagailua, Eskuzko Pistola Bibratzailea, Masaje Pistola Muskulu Masajea,


Aldundiak bere gobernantza eredua azaldu du Pirinio Atlantikoetako Kontseiluaren aurrean - Artikulua - ORAIN Gipuzkoa\nAldundiak bere gobernantza eredua azaldu du Pirinio Atlantikoetako Kontseiluaren aurrean\nIparraldeko erakundeko ordezkariek eskaera egin zuten foru erakundearen hainbat proiekturen berri edukitzeko\nGipuzkoako Foru Aldundiak bere gobernantza eredua aurkeztu du gaur goizean Pirinio Atlantikoetako Kontseilu Departamentuako –CD64- 40 kargu eta ordezkariren aurrean. Iparraldeko erakundeko ordezkariek interesa erakutsi zuten foru erakundeak legealdi hasieratik estrategikotzat duen alor honetan hartzen ari den neurri eta proiektuen inguruan. Gipuzkoar ordezkaritza osatu dute Imanol Lasa Gobernantza eta Gizartearekiko Komunikazioko diputatuak, Goizeder Manotas Modernizazio zuzendariak, eta Iker Goiria Kanpo Harremanetako zuzendariak.\nCD 64ko presidente Jean Jacques Laserrek egin die harrera, eta betse hainbat karguk parte hartu dute gipuzkoar ordezkarien agerraldian, hala nola Max Brisson lehendakariordeak, Kotte Ezenarro Hendaiako alkateak, Isabelle Lahore funtzio publikoko arduradunak, edota Denise Saint-Pé Hezkuntzako arduradunak.\nAldundiak hainbat ekimenen inguruko xehetasunak eman dizkie Iparraldeko ordezkariei: Etorkizuna Eraikiz –kontziliazioa eta langileen partaidetza bereziki-, Zuzentasun Sistema, Aurrekontu Irekien prozesua, Gipuzkoako Kontratazioa –zeinaren bidez 20 milioi euro aurreztu diren-, Aldundiaren etorkizuneko perfil eta zerbitzuen diseinua, gardentasun eta desburokratizazio politika, tramite eta gestioak arintzeko, edota Aldundiak irekitako komunikazio kanal berriak, herritarrengandik gertu egoteko eta konfiantzan oinarritutako harremana finkatzeko.\n“Uste dut albiste bikaina dela beste erakundeek zertan ari garen ezagutu nahi izatea. Horrek esan nahi du bide onetik goazela, gobernantza ona Gipuzkoaren nortasun ikur bilakatzeko prozesuan”, adierazi du Imanol Lasak. Gaineratu duenez, gaurko ekitaldiak mugaz gaindiko lankidetzan sakontzeko eta CD64rekin “dagoeneko oso onak diren harremanak hobetzeko” balio izan du: “Asko dugu besteengandik ikasteko, baina baita erakusteko ere”,\nForu ordezkariek hitzaldia amaitu ondoren, CD64ko ordezkariek galderak egin ahal izan dituzte, eta hainbat gairi buruzko interesa erakutsi dute. Arretarik handiena piztu duen gaietako bat, Aldundiaren belaunaldi aldaketa gauzatzeko prozesua izan da. Derrigor heldu beharreko kontua da, langileen erdiak erretiroa hartuko baitute datozen 8 urteetan. Funtzionarioen berrikuntza eta ezagutzaren transmisioa erronka da ere Iparraldeko administrazioarentzat. Aldundiaren kode etikoaren inguruko argibideak eskatu dituzte, halaber.